Obunnanfuusi kye Ki? Obunnanfuusi Bulikoma?\nBISOME MU Afrikaans Albanian Amharic Armenian Aymara Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Chokwe Cibemba Cinyanja Croatian Czech Danish Dutch Efik English Estonian Ewe Fijian Finnish French Ga Georgian German Greek Guarani Haitian Creole Hausa Hebrew Hiligaynon Hmong (White) Hungarian Igbo Iloko Indonesian Isoko Italian Japanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisi Kongo Korean Krio Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Maltese Mambwe-Lungu Maya Myanmar Ndebele (Zimbabwe) Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swedish Tagalog Tajiki Tatar Tetun Dili Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Vietnamese Wolaita Xhosa Yoruba Zande Zapotec (Isthmus) Zulu\nPANAYIOTA yakulira ku kimu ku bizinga by’ennyanja Meditereniyani. Bwe yali akyali muvubuka, yatandika okwenyigira mu by’obufuzi. Yaweerezaako ng’omuwandiisi w’ekibiina ky’obufuzi ekyali ku kyalo kwe yabeeranga. Yatambulanga nnyumba ku nnyumba asobole okufuna ssente z’ekibiina ekyo. Kyokka oluvannyuma, Panayiota yawulira nga simusanyufu. Wadde abo abaali mu kibiina ekyo baali beeyita ba mukago, buli omu yali yeefaako yekka, baalina obuggya, era nga basosola mu mawanga.\nDaniel yakulira mu Ireland mu maka agaali gettanira ennyo eby’eddiini. Kyokka agamba nti abakulembeze b’eddiini ye baali bannanfuusi nnyo; baanywanga nnyo omwenge, baakubanga zzaala, babbanga ssente ezaasoloozebwanga mu kkanisa, kyokka nga bamugamba nti bw’anaakola ekibi ajja kwokebwa mu muliro ogutazikira.\nJeffery yamala emyaka mingi ng’akola nga kitunzi wa kampuni z’omu Bungereza ne Amerika ezitambuza ebyamaguzi mu nsi yonna. Agamba nti emirundi egimu bakasitoma n’amakampuni amalala agakola omulimu gwe gumu baalimbanga era baawanga abakungu ba gavumenti enguzi basole okufuna kontulakiti.\nLeero, obunnanfuusi bweyolekera mu bintu bingi abantu bye bakola; mu by’obufuzi, mu madiini, ne mu by’obusuubuzi. Omuntu omunnanfuusi y’oyo eyeefuula ky’atali asobole okulimba abalala; aba nga munnakatemba ayambadde akakookolo.\nObunnanfuusi buviiriddeko abantu bangi okuyisibwa obubi era beebuuza obanga bulikoma. Eky’essanyu, Bayibuli etukakasa nti obunnanfuusi bujja kukoma.\nKATONDA NE YESU BATWALA BATYA OBUNNANFUUSI\nBayibuli eraga nti obunnanfuusi tebwatandikira mu bantu wabula bwasibuka ku Sitaani. Ng’ayitira mu musota, Sitaani yalimbalimba Kaawa, omukazi eyasooka, nti singa ajeemera Katonda yandibadde n’obulamu obulungi. (Olubereberye 3:1-5) Okuva olwo, abantu bangi baafuuka bannanfuusi era balimbalimba abalala basobole okwefunira bye baagala.\nAbayisirayiri ab’omu biseera eby’edda bwe baafuukanga bannanfuusi ne beenyigiranga mu kusinza okw’obulimba, Katonda yabalabulanga ku kabi akandivuddemu. Okuyitira mu nnabbi Isaaya, Yakuwa Katonda yagamba nti: “Abantu bano bansemberera ne banzisaamu ekitiibwa kya mu kamwa kaabwe era kya ku mimwa gyabwe naye omutima gwabwe baguntadde wala.” (Isaaya 29:13) Abayisirayiri bwe baagaana okukyusa enneeyisa yaabwe, Katonda yaleka abalabe baabwe okuzikiriza ekibuga Yerusaalemi ne yeekaalu mwe baasinzizanga. Abababulooni be baasooka okukizikiriza mu mwaka gwa 607 E.E.T., n’oluvannyuma Abaruumi baakizikiriza mu mwaka gwa 70 E.E. Ekyo kiraga nti Katonda tayagalira ddala bunnanfuusi.\nKu luuyi olulala, Katonda n’omwana we Yesu, baagala nnyo abantu abeesimbu era ab’amazima. Ng’ekyokulabirako, Yesu bwe yali yaakatandika obuweereza bwe ku nsi, yagamba omusajja ayitibwa Nassanayiri nti: “Laba Omuyisirayiri yennyini, ataliimu bukuusa.” (Yokaana 1:47) Nassanayiri era eyali ayitibwa Battolomaayo, yafuuka omu ku batume ba Yesu 12.—Lukka 6:13-16.\nYesu yamala ekiseera kiwanvu n’abagoberezi be era yabayigiriza obutaba bannanfuusi kubanga Katonda tayagala bunnanfuusi. Yesu yavumiriranga ebikolwa eby’obunnanfuusi abakulembeze b’eddiini abaaliwo mu kiseera ekyo bye baakolanga. Ka tulabe ebimu ku bintu ebyoleka obunnanfuusi bannaddiini abo bye baakolanga.\nBeeraganga nti ‘batuukirivu’ nnyo. Yesu yayigiriza abantu nti: “Mwegendereze obutayoleka butuukirivu bwammwe mu maaso g’abantu olw’okwagala okubalaba . . . nga bannanfuusi bwe bakola.” Ate era yabagamba nti tebaalinanga kweraga nga bakoledde abalala ebirungi. Bandisabyenga mu kyama so si mu lujjudde basobole okulabibwa. Bwe bandikozenga bwe batyo, okusinza kwabwe kwandibadde kusiimibwa Katonda.—Matayo 6:1-6.\nBaali banoonya nnyo ensobi mu balala. Yesu yagamba nti: “Munnanfuusi ggwe! Sooka oggye ekisiki ku liiso lyo, olyoke olabe bulungi bw’onoggya akasubi ku liiso lya muganda wo.” (Matayo 7:5) Omuntu bw’anonooza ensobi z’abalala ng’ate naye akola ensobi, aba munnanfuusi kubanga aba yeefuula ky’atali. Bayibuli egamba nti: “Abantu bonna baayonoona ne batatuuka ku kitiibwa kya Katonda”—Abaruumi 3:23.\nBaalina ebiruubirirwa ebikyamu. Lumu abayigirizwa b’Abafalisaayo n’abagobeerezi ba Kerode babuuza Yesu ekibuuzo ekikwata ku kusasula omusolo. Nga beefuula abantu abalungi, baagamba Yesu nti: “Omuyigiriza, tumanyi nti oli wa mazima era oyigiriza ekkubo lya Katonda mu mazima.” Oluvannyuma ne bamubuuza nti: “Kikkirizibwa mu mateeka okusasula Kayisaali omusolo oba nedda?” Yesu yabaddamu nti: “Lwaki munkema mmwe bannanfuusi?” Yesu yali mutuufu okubayita bannanfuusi kubanga baali tebaagala kumanya kituufu, wabula ‘okumukwasa mu bigambo bye.’—Matayo 22:15-22.\nAbakristaayo ab’amazima balaga abalala “okwagala . . . okutaliimu bukuusa.”—1 TIMOSEEWO 1:5\nEkibiina Ekikristaayo bwe kyatandikibwawo ku Pentekooti mu mwaka gwa 33 E.E., kyasobozesa amazima n’obwesigwa okweyongera. Abakristaayo ab’amazima baakola kyonna ekisoboka okwewala obunnanfuusi. Ng’ekyokulabirako, Peetero, omu ku batume 12, yakubiriza Abakristaayo ‘okugondera amazima era ekyo kyandibaviiriddeko okuba n’okwagala okutaliimu bukuusa.’ (1 Peetero 1:22) Omutume Pawulo naye yakubiriza Bakristaayo banne okuba “n’okwagala . . . okutaliimu bukuusa.”—1 Timoseewo 1:5.\nEKIGAMBO KYA KATONDA KYA MAANYI\nEbyo Yesu n’abatume bye baayigiriza ebiri mu Bayibuli, bikyali bya mugaso ne mu kiseera kino. Omutume Pawulo yawandiika nti: “Ekigambo kya Katonda kiramu, kya maanyi, era kyogi okusinga ekitala ekiriko obwogi ku njuyi zaakyo zombi, era kiyingirira ddala n’okwawula ne kyawula obulamu n’omwoyo, ennyingo n’obusomyo, era kisobola okutegeera ebirowoozo n’ebiruubirirwa by’omutima.” (Abebbulaniya 4:12) Okumanya ebyo Bayibuli by’eyigiriza n’okufuba okubikolerako kiyambye bangi okwewala obunnanfuusi ne bafuuka abeesigwa era ab’amazima. Lowooza ku bantu abasatu aboogeddwako ku ntandikwa y’ekitundu kino.\n“Nnalaba abantu abafaayo ku bannaabwe era abaagalana.” —PANAYIOTA\nPanayiota bwe yagenda mu nkuŋŋaana z’Abajulirwa ba Yakuwa, bye yalaba byamuyamba okukyusa obulamu bwe. Teyasangayo bantu bakola bintu olw’okwagala okulabibwa abalala. Agamba nti: “Nnalaba abantu abafaayo ku bannaabwe era abaagalana. Ekyo nnali sikirabangako mu myaka gyonna gye nnamala nga ndi mu by’obufuzi.”\nPanayiota yatandika okuyiga Bayibuli n’abatizibwa, era kati wayiseewo emyaka 30. Ate era agamba nti: “Nnamanya ekigendererwa ky’obulamu, nnatandika okubuulira nnyumba ku nnyumba nga njogera ku Bwakabaka bwa Katonda obugenda okuleetawo obwenkanya mu nsi, mu kifo ky’okutambula nnyumba ku nnyumba nga njogera ku by’obufuzi.”\n“Nnali saagala kwefuula kye siri nga bannanfuusi bwe bakola.”—DANIEL\nDaniel naye yeeyongera okuyiga Bayibuli era oluvannyuma n’aweebwa obuvunaanyizibwa mu kibiina ky’Abajulirwa ba Yakuwa. Bwe waayitawo emyaka mitono, yakola ekibi era omutima gwe ne gutandika okumulumiriza. Agamba nti: “Bwe nnajjukiranga ebikolwa eby’obunnanfuusi bye nnalaba mu makanisa, nnasalawo okuleka obuvunaanyizibwa bwe nnalina. Nnali saagala kwefuula kye siri nga bannanfuusi bwe bakola.”\nOluvannyuma lw’ekiseera, Daniel ng’amaze okukola enkyukakyuka ezeetaagisa, yaddamu okuweebwa obuvunaanyizibwa mu kibiina era n’aweereza ng’omutima gwe tegumulumiriza. Abo abaweereza Katonda mu mazima be booleka obwesimbu ng’obwo. ‘Baggya ekisiki’ mu liiso lyabwe nga ‘tebannaggya kasubi’ mu liiso lya baganda baabwe.\n‘Waliwo ebintu ebimu bye nnali sikyasobola kukola gamba ng’okulimba nsobole okufuna kontulakiti. Endowooza yange yali ekyuse.’—JEFFERY\nJeffery, eyamala emyaka mingi ng’akola nga kitunzi, yagamba nti: “Bwe nneeyongera okuyiga Bayibuli, nnakiraba nti waliwo ebintu ebimu bye nnali sikyasobola kukola gamba ng’okulimba nsobole okufuna kontulakiti. Ebyawandiikibwa gamba nga Engero 11:1, ekigamba nti ‘minzaani ey’obulimba ya muzizo eri Mukama,’ byakyusa endowooza yange.” Mu butuufu, obutafaananako abo abaabuuza Yesu ekibuuzo ekikwata ku kusasula omusolo, Jeffery yayiga obutaba munnanfuusi ng’akolagana n’abantu bonna.\nAbajulirwa ba Yakuwa mu nsi yonna bafuba okukolera ku ebyo ebiri mu Bayibuli. Bakola kyonna ekisoboka “okwambala omuntu omuggya eyatondebwa nga Katonda bw’ayagala mu butuukirivu obw’amazima ne mu bwesigwa.” (Abeefeso 4:24) Tukukubiriza okwongera okumanya ebikwata ku Bajulirwa ba Yakuwa, enzikiriza zaabwe, n’engeri gye bayinza okukuyamba okumanya ebikwata ku nsi empya Katonda gye yasuubiza. Mu nsi eyo “obutuukirivu mwe bulibeera” era temuliba bunnanfuusi bwonna.—2 Peetero 3:13.\nAbajulirwa ba Yakuwa bameka b’omanyi? Kiki ddala ky’otumanyiiko?


Atayambadde byeru tayanirizibwa mu kkanisa eno.\nYIINO eddiini Mwoyo Mutuukirivu gy’akka ku bagoberezi n’abasindika mu nsiko. Beeyita Balegio nga basabira mu Legio Maria Church of Africa Mission era mu ssinzizo lino atayambadde byeru tayanirizibwayo.\nAbakulembera Rev. Ronald Joanison e Mayuge ku kyalo Matovu mu ggombolola y'e Bukaboli annyonnyola: Ensinza eyaffe yeefaananyirizaako ey’Abakatoliki kuba tukkiririza mu Bikira Maria ne Yezu, oyinza okugamba nti twekutula ku Klezia kuba bye twawukanamu bitono ddala.\nAbalegio yatandika mu 1963 ng’esinziira ku muliraano e Kenya ate wano mu Uganda yatuuka mu 1972. Baatandikira mu Mayuge n’okutuusa kati tukyaweereza. Yadde yasookera eno mu Mayuge naye ekitebe ekikulu kiri Luzira mu Kampala nga mu ggwanga lyonna tulina amatabi 10. Atutwala ye Rafeal Titus Adika atuula mu Kenya.\nWano tulina abagoberezi 60 wabula nga mu disitulikiti yonna eya Mayuge tulina kkanisa ezisoba mu ttaano ezisangibwa ku byalo wano e Matovu, Buyanga, Musubi, Miyanzi n’ebirala. AMATEEKA KWE BATAMBULIRA Okusookera ddala, mu Balegion tulina bye tutakola bingi omuli obutanywa mwenge, sigala, tetukkiririza mu basawo ba kinnansi omuli eby’amasabo kuba ebyo tubitwala nga bya sitaani.\nAbagoberezi nga basimbye ennyiriri okugenda okwetooloola omusaalaba.\nTugoberera Bikira Maria ne Yezu era tubassaamu ekitiibwa. Tusinza buli Ssande n’ennaku endala bbiri, Olwokusatu n’Olwomukaaga nga mu zino tutandika okusinza ku ssaawa 3:00 ez’ekiro ne tukeesa obudde.\nOmwami ajja okusinza bw’aba alina abakyala abasukka mu omu tetumugaana kuba tukimanyi nti gyekiri naye nga tuwagira kya musajja kubeera n’omukyala omu nga bwe kyawandiikibwa. Mu ssinzizo tetuyingira na ngatto kuba ate mu kuyingira tuyita mu wankaaki ne tusinza Bikira Maria ne Yezu nga tuli batukuvu.\nMu ssinzizo temuyingiramu ayambadde lugoye lwa langi ndala okuggyako olweru n’emisaalaba mu bulago. Kino kikolebwa kuba Mwoyo Mutukuvu takolagana na langi ndala era oli bw’ajja nga tayambadde byeru asigala bweru.\nENSINZA Olutuuka mu ssinzizo batandika okutendereza n’okuyimba mu Lujaluwo n’olusamya. Joanison agamba okusinza olutandika ng’abamu bakwatibwako Mwoyo era olubayingira batandika okwekuba ebigwo ng’abalina emizimu egibakutte.\nMwoyo ono abakkako abaleetera okubuukabuuka, okukaaba nga bwe bayita erinnya lya Samson omutuukirivuAbamu Babuuka mu bbanga nga bwe beekuba ebigwo abalala kwekulula wansi mu ttaka, abandi kukoona mitwe wansi nga tebawulira bulumi.\nMwoyo abamu abasindika mu nsiko olwo ne batandika okubuukabuukira eyo." Gabriel Ojabo, omu ku bakabona ng’ono abuulira enjiri mu disitulikiti ezisoba mu ttaano omuli Namayingo, Bugiri, Busia, Tororo n’endala agamba: Ku wolutaali bateekawoemisubbaawa nga gyaka ng’ebimuli okulaga nti bye basinza bya kitangaala.\nRev. Joanison ng'awa abagoberezi amazzi. Ku ddyo ye Ssaabadinkoni waabwe Ojabo.\nAkulembedde okusinza bw’amala alina amazzi g’anywesa abagoberezi ng’abaana abato babawa emirundi ebiri ate abakulu emirundi esatu olummaliriza n’abayiwa mu mutwe nga be babatiza era kino oluggwa omugoberezi afukamira n’asaba n’okwebaza omukisa.\nOkusinza oluggwa tufuluma essinzizo nga tusimbye ennyiriri bbiri, abaami bokka n’abakyala bokka ne batambula okuva erudda n’erudda nga badda awali bendera n'omusaalaba olwo ne bayisihhanya, bwe baggwaayo ng’okusinza kuwedde.” Omubaka wa Bunya East, Waira Kyewalabye Majegere eyeetabye mu kusaba kw’omwaka yakubiriza Abalegio obutakola bintu bikontana na gavumenti .\nYabasabye okukwatagana n’eddiini endala ne gavumenti okusobola okulwanyisa ebikolwa ebikyamu ng’okusaddaaka abaana, obwenzi, ettemu n’ebikolwa ebirala ebyekko


Bukedde Online - Ntya okwegatta\nOmusajja yeetaaga bbanga ki okumatiza omwagalwa...\nOkutuuma omwana erinnya kye kitutabudde\nNJAGALA kwegatta naye sikikolangako.\nNJAGALA kwegatta naye sikikolangako. Nnina emyaka 17. Siirumizibwe nnyo?\nMwana wange, omulundi ogusooka abawala bangi bafuna obulumi naye tebubeera bwa maanyi okuggyako nga tonnaweza myaka 18.\nEkirala mwana wange, okusinga obulumi abawala babufuna kubanga obukyala buba buto nga tebulina lasitiika bulungi.\nAbamu baba beeraliikirira okufuna embuto n’akawuka ka siriimu. Oluusi n’ensonyi ng’ekintu ky’okola tokyagala wabula ng’okikola kusanyusa munno. N’abakyala abakulu bafuna obulumi nga beegatta naddala nga tafunye bwagazi.\nNaye mwana wange, kambuuze ddala oyagala okwegatta oba okikola kubanga omulenzi ayagala mwegatte? Tonnaweza myaka 18, kale tonnatuusa kwegatta.\nNaye bw’oliba otuusizza, jjukira nti mu kwegatta oyinza okufunirayo olubuto lw’oteeyagalidde n’endwadde z’ekikaba omuli ne siriimu. Olina okwegatta ng’otuusizza ekiseera ekirabirira omwana anaava mu kwegatta.\nAte bw’oba okyasoma, kimanye nti bino bijja kukuttira emisomo gyo. Buli ky’okola osookanga n’olaba akabi n’akalungi akalimu.


Bukedde Online - Amerika ye yasooka okutendeka Osama Laden\nAmerika ye yasooka okutendeka Osama Laden\nBannayuganda bye boogera ku bin Laden\nObuzaale Osama bin Laden , erinnya lye mu Luwarabu lyatulwa â€˜Usamah bin Muhammad bin Awad bin Ladinâ€™ yazaalibwa mu kibuga Riyadh, mu Saudi Arabia. Kitaawe Mohammed bin Awad bin Laden yali mugagga ffugge ngâ€™alina enkolagana nâ€™olulyo olulangira olufuga Saudi Arabia. Osama bin Laden yazaalibwa\nObuzaale Osama bin Laden , erinnya lye mu Luwarabu lyatulwa â€˜Usamah bin Muhammad bin Awad bin Ladinâ€™ yazaalibwa mu kibuga Riyadh, mu Saudi Arabia. Kitaawe Mohammed bin Awad bin Laden yali mugagga ffugge ngâ€™alina enkolagana nâ€™olulyo olulangira olufuga Saudi Arabia. Osama bin Laden yazaalibwa omu, mu bufumbo bwa kitaawe Muhammed bin Laden ne mukyala nnamba kkumi, Hajjati Hamida al-Attas.\nYe mwama owa 17 mu baana 52 aba kitaawe Mohamed Bin Laden. Kitaawe yalina kkampuni enzimbi yâ€™enguudo eyali esinga obunene mu Sauda Arabia ebiseera ebyo. Kkampuni ya kitaawe ye yazimba enguudo ebitundu 80 ku 100 ezâ€™omu Saudi Arabia\nNnyina wa Osama yayawukana ne bba nga Osama wa myezi ngâ€™ena gyokka nâ€™afumbirwa omusajja omulala ayitibwa Muhammad al-Attas ngâ€™Obama wa mwaka gumu. Mu bufumbo obwokubiri, nnyina yazaalayo abaana abalala bana okuli abalenzi babiri nâ€™omuwala omu.\nKitaawe, Muhammed bin Laden, yafa mu 1967 mu kabenje kâ€™ennyonyi mu Saudi Arabia nga Obama wa myaka kkumi. Mukulu we, Salem bin Laden, eyali asikidde kitaabwe naye yafiira mu kabenje kâ€™ennyonyi e San Antonio, mu ssaza lyâ€™e Texas mu Amerika mu 1988 olwo Obama nâ€™asikira obugagga bwa famire obubalirirwa mu ddoola za Amerika ezisukka mu 300.\nOkusoma kwe Wakati wa 1968 ne 1976 yali ku ssomero eriyitibwa Al-Thager Model School erimu ku masomero agâ€™abaana bâ€™abagagga mu Saudi Arabia kubanga lyali lisomesa Olungereza nâ€™eddiini.\nYunivasite yagisomera mu King Abdulaziz University gye yasomera ebyâ€™enfuna nâ€™obusuubuzi.\nAbaasoma ne Osama bagamba nti yali muvubuka mugezi nnyo mu kibiina era musirise nnyo. Yali wa kisa ekitiriika era ngâ€™alina eddiini yâ€™amaanyi ngâ€™ebiseera bye ebisinga abimala ku kusoma Kulaani nâ€™ebitabo byâ€™eddiini naddala ebikwata ku ntalo ezâ€™obusiraamu (Jihad).\nYali muwandiisi wâ€™ebitontome. Bwe yava ku Yunivasite ya King Abdulaziz nâ€™agenda ku Yunivasite endala nâ€™asoma ddiguli mu bwayinginiya nâ€™agimaliriza mu 1979. Yaddako nâ€™asoma ddiguli endala mu kukulembera abantu nâ€™atikkirwa mu 1981.\nObufumbo bwe Osama Bin Laden yawasa mukazi we asooka Najwa Ghanem mu 1974, (ku myaka 17) Wafiiridde, Obama abadde yakawasa abakazi bana kyokka ngâ€™omuwendo gwâ€™abaana be gutankanibwa, Waliwo abagamba nti abadde nâ€™abaana 26 ate abalala ne balumiriza nti alina abanaana abali wakati wa 12 ne 24.\nObwannakulala Bin Laden yazzibwa mu ddiini eyâ€™ekimmemmete nga Musiraamu owâ€™ekiwayi kya Wahhabi. (Abasalafi) nga kino kye kiwa kyâ€™Obusiraamu abaali ku nkola yâ€™emateeka nâ€™ennono enkadde eyâ€™obusiraamu.\nBin Laden yali akkiririza mu mateeka ga Sharia era yava buto ngâ€™awera nti ensi okutereera amateeka ga Sharia ge galina okufuga.\nEnkola endala omuli eza Demokulaase, Obwanaakalyako ani, nâ€™enkola endala byonna nga Bin Laden abiwakanya. Ensi yokka Bin Laden gye yali alaba nti yâ€™eri ku mulamwa gwâ€™obusiraamu yali Afghansitan we yali ngâ€™ekulemberwa Abatalebani.\nBin Laden abadde akyogera lunye nti Amerika nâ€™abamawanga amalala agakola ebikolobero ku Basiraamu galina okulwanyisibwa nâ€™amaanyi gonna nga bayita mu Jihad. Ngâ€™oggyeeko okulwanyisa Amerika, Bin Laden abadde yalangira olutalo ku mize ngâ€™obubbi, obukaba, ennyimba , emizannyo nâ€™ebintu ebirala ebigwa mu ttuluba eryo.\nAmerika etendeka Osama okulwanyisa Russia Ngâ€™amaze okusoma ddiguli mu 1979 bin Laden yeegatta ku Abdullah Azzam okulwanyisa Abarussia mu Afghanistan.\nEno Amerika gye yamumanyira ekitongole kya CIA ne kimuyamba mu kutendekebwa. Yatwalibwa mu Amerika nâ€™atendekebwa era bwe yadda mu Afhanistan nâ€™ayongera okutendeka abalwanyi abalala.\nNgâ€™ayambibwako Abamerika, Bin Laden yatandikawo akabiina akayitibwa Maktab al-Khadamat, mwe baayisa ssente nâ€™ebyokulwanyisa wamu nâ€™okutendeka abalwanyi okuva mu nsi ezâ€™enjawulo okulwana olutalo lwâ€™omu Afhanisitan.\nOlutalo lwâ€™omu Afhanistan Osama yaluduumira okuva ku ntandika okutuuka bwe lwaggwa.\nMu 1988, bin Laden yayawakana ne banne bwe baali mu kibiina kya Maktab al-Khidamat nâ€™atandikawo ekibiina ekikye kye yatuuka Al Qaeda okusobola okutwala mu maaso entalo zâ€™eddiini ne mu mawanga amalala.\nAla Qaeda kyatongozebwa nga August 11, 1988 era olutalo lwâ€™omu Afghanistan bwe lwaggwa mu butongole nga 1989, Osama bin Laden yaddayo mu Saudi Arabia mu 1990 nâ€™atandika okuteekateeka ekibiina kye.\nSaddam Huseein bwe yalumba Kuwait mu August , 1990 waaliwo akasattiro mu Saudi Arabia olwâ€™okutya nti Saddam ayinza okubalumba era Osama bin laden yasisinkana Kabaka King Fahd, ngâ€™ayagala beeyambise abalwanyi okwengâ€™anga Saddam mu kifo kyâ€™okwesigama ku magye agâ€™abakafiiri Abamerika. Kyokka kino Kabaka yakigaana.\nOsama ava e Sudan okuddayo mu Afghanistan Mu 1992 nga gavumenti ya Suadi Arabia emutaddeko akazito, Bin Laden yaddukira mu Sudan nâ€™agenda mu maaso nâ€™okuzimba akabiina ke ala al Qaeda.\nBwe yali mu Sudan Bin Laden yagenda mu maaso nâ€™okuvumirira era nâ€™okwererera Kabaka Fahd.\nNga March 5, 1994, Kabaka Fahd yatuma ababaka mu Sudan okusaba gavumenti okumugobayo.\nMu kseera ekyo Bin Laden yali ataddewo nâ€™emirandira egyâ€™amaanyi mu Egypt ngâ€™akolagana ne bannalukalala aba Egyptian Islamic Jihad (EIJ), era yaluka olukwe mu 1995 okutemula Pulezidenti Hosni Mubarak wabula bwe lwagwa obutaka, Misiri Amerika ne Saudi Arabia zassa akazito ku Sudan nâ€™ebimusibirako.\nBaamussa ku nnyonyi empangise eyamutwala mu Afghansitan. Bwe yatuuka mu Afghanistan Osama ngâ€™akolagana nâ€™omulembeze wâ€™Abatalebani Mullah Mohammed Omar yatandika okuwandiika nâ€™okutendeka abalwanyi nga beetegekera misoni ezâ€™enjawulo.\nOmuyiggo gwa Osama bin Laden\nMu 1999, ekitongole kya CIA, nga kiri ne gavumenti ya Pakistani baakola pulaani eyâ€™okukwata Bin laden bwe baali bamaze okuketta we yeekukumye kyokka okuwambibwa kwa gavumenti ya Pakistan mu mwaka ogwo , ne kulemesa misoni eyo okugenda mu maaso.\nEklezia tematidde ku ttaka; Abeebibanja bajaganya


Eyazaalibwa nga talina busajja bamupanze n'adda engulu: Kati asaza kimu, awasizza n'embooko\nOMUSAJJA eyazaalibwa nga talina busajja abakugu bamulongosezza ne bamussaako obukolerere era ajjuze okufa essanyu bw’atandise ‘’okulya ebintu’’ ku myaka 45!.\n‘’Njula okufa essanyu!. Nateredde kati nsaza kimu. Era ebintu nakoze ne muganzi wange Freda ne bitambula bukwakku,’’ Andrew Wardle ow’omu kibuga Machester ekya Bungereza bwe yategeezezza kyokka nga tebyamubeeredde byangu.\nOkumulongoosa afune obusajja kyatwalidde abakugu essaawa kkumi ng’ate ye kyamuwemmenseeko pawundi za Bungereza 50,000 (eza Uganda bukadde nga 250), okusinziira ku lupapula lwa Daily Mail e Bungereza.\nOkumulongoosa kwamukoleddwaako mu ddwaliro lya University Hospital e London.\nBaamulongoosa mu June ne bamuwa ebbanga okuwona obulungi era olwawonye n’alumba muganzi we alina emyaka 28 Fedra, okuva mu kibuga Budapest ekya Hungary ne beerige mu kigwo Ekiganda. Era ne Freda yagambye nti ebintu byatambudde bulungi ne banyumirwa okufa nga toyinza na kumanya!........\nOmusajja ono alunyumya nti ayise mu bulumi bungi olw’embeera gye yazaalibwaamu. Nnyina kamuzaala eyali nnakyeyombekedde yamusuulawo n’adduka era yakuzibwa bazirakisa.\nYagezaako okwetta olw’embeera eno ne bigaana n’atandika kwenyweera bitamiiza omuli omwenge n’enjaga obutalowooza ku mbeera gy’alimu.\nOlw’okuba yabeeranga yekka abawala baamulemerako nga bw’abatwala mu kisenge afuna ebintu bye yeekwasa ng’okuba omukoowu, okuba omutamiivu ennyo n’okuba ng’akyalaba firimu.\n‘’Lumu omukazi n’amukuba ekikonde mu maaso ng’agamba mwesiruwalizaako. Nalumwa nnyo naye n’anneetondera,’’ Andrew bw’anyumya.\nAgamba nti abadde abuzaabuza ‘enfa ye’ ng’agenda mu bibuga abantu gye batamumanyi obulamu n’abuliira eyo .\nAndrew annyonnyola nti wadde yagezaako okwetta enfunda eziwera ne bigaana, yaguma okuva lwe yagenda mu ggwanga lya Thailand n’asanga omukazi eyali asula ku nguudo nga musanyufu.\n‘’Nagamba nti ono atalina wasula ne w’abeera musanyufu, lwaki nze siba,’’ bwe yannyonnyodde. Kyokka essanyu lyeyongedde abasawo bwe bamukozeeko n’alamuka.\nOmusawo amanyiddwa nga Hood ye yasooka okumulongoosa akawago n’amukwasa munne Dr. David Ralph n’amussaako obusajja.\nEby’okutandika okumusaako obusajja byatandika mu November 2015 era baamusalako obunyama mu bitundu ebitali bimu ne ku mukono ne batandika okubuyunga okutandikira ku mubiri okutuusa ebintu bwe byateredde.\nYagambye nti ebikovukovu ebyamussiddwa ku mubiri gwe nga bamusalako obunyama tebimutiisa ajja kubisaako ‘tatoo’ abibuzeebuze.


Bukedde Online - Bishop Makumbi yeetondedde Bishop Kiganda\nBishop Makumbi yetondedde Bishop Kiganda\nBishop Kiganda ku kkono nga basikangana mu mukono ne Bishop Makumbi ku ddyo\nBISHOP Patrick Makumbi yetondedde Bishop David Kiganda ku bibaddewo ng’omusajja Joseph Kato Mukasa amulumiriza nti y'omu ku babadde bamuteekamu ssente okwonoona erinnya lya Makumbi.\nKino kiddiridde Mukasa okuvaayo n'ategeeza kkooti ya Tweed Towers mu musango nga Bisopu Makumbi gwe yamuggulako ogw'okumwonoonera erinnya nti abadde akozesebwa abasumba okwonoona erinnya lye .\nBishop Makumbi yatwala Mukasa mu kkanisa ye naawa obujulizi mu maaso g'endiga oluvannyuma n'atwalibwa ne ku ttivi ya Chanel 44 ku kkanisa ya Robert Kayanja n'alumiriza Kiganda, omusumba Lwere, Solomon Male ne Junior Matovu nti be baali bamukozesa okwonoona erinnya lya Makumbi.\nKino kyanyiiza Bishop Kiganda okumuyingiza mu nsonga zino n'akola pulogulamu ku ttivi nga alaga obufere bwa Mukasa ekintu ekyayongera okuleeta obutakkaanya wakati w'abasumba bano bombi .\nKu Lwokuna wategekeddwaawo olukung'aana lw'abamawulire olwatudde ku Garden Hotel e Zana ku kidda e Nnyanama Bishop Makumbi we yasisinkanidde Bishop Kiganda n'amwetondera olw'okumwonoonera erinnya.\nMakumbi yetondedde Kiganda olw'okutwala Mukasa mu kkanisa ne ku ttivi ewa Kayanja n'atandika okuwa obujulizi ng’alumiriza Kiganda okumukozesa obufere, Kiganda naye yetondedde Makumbi olw'ebyo ebyayita ku leediyo ye nga Mukasa alumiriza Makumbi wabula Kiganda teyamatidde nabigambo bya Mukasa kyokka nga mu byonna Kiganda ye yalaze nti teyamatidde na bigambi bya Mukasa\nMu lukung'ana lw'abamawulire olwategekeddwa Reuben Kwagala yategeezezza nti ye talina ludda wabula oluvannyuma kyategeerekese nti yavudde ku ludda lwa Makumbi wadde nga kyawuliddwako abantu nga bagamba nti yavudde ku ludda lwa Makumbi.\nJoseph Kato agambibwa okutabulatabula enjuuyi zombi naye yabaddewo mu nsisinkano eno era era Bishop Kiganda bwe yatandise okumusoya ebibuuzo natandika okuvaamu entuuyo ezitakalira.\nMukasa yategeezezza bannamawulire nti ye yatandika dda okufera abalokole mu 2003 oluvannyuma lw'okuwulira akatambi ka Ben Katamba eyali awa obujulizi ng’agamba nti yali akka mu nnyanja naye natandika okuwa obujulizi nti musamize olw'okwagala okufuna ssente mu balokole.\nMu lukung'aana luno lwe tabiddwaamu abasumba abenjawulo abaasoyezza Makumbi obwedda abasoya Bishop Makumbi ebibuuzo era abamu baatuuse okuvaayo nga balaba nga firimu yennyini owedde emirimu.


Bukedde Online - Abali mu mukwano gw'ewala bye balina okukola okunyumirwa Valentayini\nMuganzi wange namukwata n'omusiguze ku Valentayini\nValentayini ya 2016 yandeka mu maziga\nOkubeera wekka nga munno ali bunaayira ku lunaku lwa Valentayini obeera ng’ali ku kibonerezo.\nAbaagalana nga boogereganya ku Skype\nKU lunaku lw'abaagalana olwaleero, buli muntu ali mu mukwano ayagala alumaleko ng'ali n'omwagalwa we banyumirwa.\nNaye olowooza kiba kitya ng'oli mu mukwano gw'ewala?\nAbaalugera balutuusa nti egindi wala, nga teri wuwo baali batuufu. Olugero luno lutuukira bulungi ku baagalana abali mu mukwano guno.\nMatiya Luwambo (Ssaabasomesa) omukugu mu kubudaabuda abafumbo mu Kigo ky’omu Ndeeba agamba nti, "omwagalwawo okubeera ebunaayira tekikusibisa mitaafu mu kyenyi ku lunaku luno kubanga lwa njawulo nnyo mu mwaka.\nBino wammanga bye bimu ku bintu by'oyinza okukola okusobola okuluyitamu ng'oli musanyufu;\n1.Akasimu; Keera ku makya omukubire akasimu k'omukwano akamuzuukusa;\nBeera omuntu asooka omwagalwa wo gw’alina okuwuliza ku lunaku luno, buli omu awulire ku ddoboozi lya munne nga terinaggwamu ttulo kubanga liba limunyumira okuwulira era kakasa nti eddoboozi lyo ly’asembayo okuwulira.\nBw’omukubira essimu muwaaneko nga bw’omwagala. Ajja kumalako olunaku lwonna nga musanyufu ng’awulira ng'owenjawulo ekimukakasa nti omwagalira ddala. Olunaku luno essimu eba terina kuvaako.\n2.Muweereze ssente yeegulire ekintu ky’asinga okwagala; Mubuuze ky’asinga okwagala omuweereze ssente akigule.\nBw’aba aguze olugoye, alwambale oba engatto yeekubye ekifanaanyi akikusindikire oba akulage akatambi.\n3.Muweereze obubaka bw'omukwano; Oyinza okumuweereza essaala erimu ebigambo ebisimbuddwa mu kitabo ekitukuvu nga bimugumya mu mutima n'okumukuumira mu mukwano okutuusa bwemunaasisinkana.\nOyinza n'okuyiiyayo obugambo obusonsomola obuwaana omwagalwawo oba okubukolamu ka firimu akatonotono ng'omutottolera omukwano gw’owulira gyali okamuweereze ku lunaku luno, ajja kanyumirwa nnyo n’okukaddiηηana obulamu bwe bwonna.\n4.Oyinza okugendako awutu ku kijjulo eky'ababiri ; Richard Kimbowa omukugu mu kubudaabuda abaagalana okuva mu Kimbowa Research Centre agamba nti eky’okubeera nga munno ali bunaayiro tekitegeeza nti temusobola kubeera mwembi. Ku lunaku luno, oyinza okwewuunyisa omwagalwawo n’omutwalako awutu ku kijjulo eky'ababiri.\nTumya emmere omwagalwawo gy’asinga okuwoomerwa, saba emmere y'ababiri oba essowaani emu bw’oba tolina ssente n'oluvannyuma omukubire essimu eraga akatambi "video chat".\nLya nga naye bwomuliisa ku katambi nga bwe munyumya n’oluvannyuma munywe kawayini oba omubisi nga naye bwomunywesaako.\nKijja kumwewuunyisa nnyo ate nga bwe munyumirwa era byebimu ku byajja okulwawo ng'ajjukira mu mukwano gwammwe.\n2.Muweereze vidiyo y'oluyimba ng’oyimba; Abaagalana abasinga abali mu mukwano balinayo oluyimba lumu olubagatta olusinga okubanyumira.\nKu Valentayini eno, twala obudde oluyige n'oluvannyuma weekwate akatambi ng'oluyimbira omwagalwawo, olumuweereze.\nMu ngeri y'emu bwe muba temubeerangako mwenna bulyomu kuyiga munne, oyinza okuyiiya akayimba k'omukwano akamuwaana oba okugegeenya akayimba akalimu obubaka obumuwaana n’okamuyimbiramu n'oluvannyuma omuweereze akatambi, muja kunyumirwa olunaku luno.\nMuweereze oluyimba lwasinga okwagala oba olw'omukwano lwonna ku leediyo; Oyinza okusaba oluyimba lw'omukwano n’oluweereza omwagalwawo ku lunaku lw'abaagalana ng'okukozesa omukutu gw’asinga okuwuliriza, okumutumira n'obubaka bw'omukwano obumususuuta, kiraga nti omufaako. Mwejjukanye ku birungi bye muyiseemu mu mukwano gwammwe.\nOlw’okuba munno ali wala, oyinza okukozesa ku mikutu gy'ebyempuliziganya nga whatsapp, viber, instagram, facebook oba okumukubira essimu.\nMutonere ekitereke ky'ebirabo oba ekisaaganda ky'ebimuli nga takisuubira; Oyinza okusalawo okukozesa omu ku mikwano gy'omwagalwawo oba omuntu amuli ku lusegere okumutonera ebirabo.\nBino muyinza okubiteeka mu kisenge kye n’abisangamu oba okubiyisa mu muntu gw’atamanyi n’abimuleetera. Wabula okusobola okumanya bw’awulira, mukubire essimu obiwereekeze n'obugambo obunyuvu, ajja kusigala ng'akuyaayaanira.\nAndrew Benon Kibuuka omuwandiisi wa mizannyo egikwata ku mbeera z’abantu ez’enjawulo ne ku mikwano akuwa bw’oyinza okukola ssinga obeera tosobodde kuluyitamu na mwagalwawo.\nGenda olabe emizannyo gya katemba. Wabula bw’ogendayo fa ku kikututte ojja kulaba ng’osanyukira wamu nabo abalina abaabwe okwefaanaanyirizaako abalabi b’omupiira. Oli agenda mu kibanda nga talina gw’amaanyi naye bwe bateeba ggoolo mwenna musanyukira wamu nga abeemanyi.\nOyinza n’okukwata akatambi n’okaweereza munno. Lowooza ku ssente z’otaasizza okusaasaanya Ku lunaku luno bangi bakozesa ssente nnyingi nnyo nga balowooza nti bajja kubeera baganzi nnyo eri abo be baagala kati gwe bw’oba munno taliiwo weeteeke mu mbeera nti owonye okusaasaanya omudidi ku lunaku luno ojja kuluyitamu bwomu nga tojuze.\nBeera musanyufu Bw’okimanya nti omwagalwawo ali bweru oba walako, fuba okulaba nga weeteka mu mbeera ey’essanyu. Kitwale nti toli wekka ali bwatyo. Ssinga weteeka mu mbeera nti toli omu wekka atalina mwagalwa , kijja kukuwa obuvumu obuteekubagiza. Wenyigire mu dduyiro Ku lunaku luno ng’omwagalwawo ali bweru weenyigire nnyo mu kukola dduyiro , gamba ng’okudduka, osobola n’okugendako n’okuba eddubi (okuwuga). Bino bikuyamba okussa ebirowoozo byo ku ekyo kyokola okusinga okulowooza ku mukwano gwo ali emitala w’amayanja.\nOKULABULA Ate ye kansala Fred Mutaawe abeera e Mityana agamba nti olunaku luno abantu balina okulukwata n’obwegendereza era nga ssinga kakutanda n’oba nga tolina mwagalwa, togezaako kulowooza nti ensi ekomye.\nWaliwo abanywa ne bagangayira okukakkana nga bamubbyeko byalina, oluusi bagwa mu mmotoka, abamu ne babasobyako nga balowooza nti omwenge gumala ekizibu.\nSigala awaka okitwale nti lulinga ennaku eza bulijjo, ojja kulaba ng’olumalako tofunye buzibu bwonna.\nTekyandibadde kirungi gwe atalina mwagalwa ku lunaku luno okwenyigira mu kulaba pulogulaamu za Valentine ezibeera ku ttivvi, leediyo oba ku mukutu gwonna.\nKino kijja kukwonoonera embeera yonna otuuke okulowooza ku bintu by’otaasobole kufuna.\nAbantu ssinga babeera beefuula abakulumirirwa olw’ensonga nti oli bw’omu. Balage nti ekyo kiva mu kusiima kwo era naawe kijja kukugumya omutima.\nBebe Cool aleese essuula empya mu Golden Heart Concert\nBamusimbye mu kkooti lwa kuwemula


Okubikkulirwa 11 | Bayibuli ey'Oku Mukutu Gwaffe Ogwa Intaneeti | New World Translation\nAbajulirwa ababiri (1-13)\nAbajulirwa ababiri boogera eby’obunnabbi okumala ennaku 1,260 nga bambadde ebibukutu (3)\nBattibwa; tebaziikibwa (7-10)\nBalamuka oluvannyuma lw’ennaku ssatu n’ekitundu (11, 12)\nEkibonyoobonyo eky’okubiri kiggwaako, eky’okusatu kijja (14)\nEkkondeere ery’omusanvu (15-19)\nObwakabaka bwa Mukama waffe n’obwa Kristo we (15)\nAbo aboonoona ensi ba kuzikirizibwa (18)\n11 Ne mpeebwa olumuli olwali ng’omuggo*+ era ne ŋŋambibwa nti: “Situka opime ekifo ekitukuvu ekya yeekaalu ya Katonda, n’ekyoto, n’abo abakisinzizaamu. 2 Naye oluggya oluli ebweru w’ekifo ekitukuvu ekya yeekaalu luleke, tolupima, kubanga luweereddwa ab’amawanga era balirinnyirira ekibuga ekitukuvu+ okumala emyezi 42.+ 3 Ndituma abajulirwa bange babiri era balyogera obunnabbi okumala ennaku 1,260 nga bambadde ebibukutu.” 4 Bano bakiikirirwa emiti ebiri egy’emizeyituuni+ n’ebikondo by’ettaala ebibiri+ era bayimiridde mu maaso ga Mukama w’ensi.+ 5 Singa omuntu yenna alyagala okubakolako akabi, omuliro guliva mu kamwa kaabwe ne gwokya abalabe baabwe. Era singa omuntu yenna alyagala okubakolako akabi, alittibwa mu ngeri eyo. 6 Balina obuyinza okusiba eggulu+ enkuba n’etatonnya+ mu kiseera kye boogereramu obunnabbi, era balina obuyinza ku mazzi okugafuula omusaayi,+ n’okuleeta ku nsi ebibonyoobonyo ebya buli ngeri emirundi gyonna gye baagala. 7 Era bwe balimaliriza okuwa obujulirwa, ensolo eva mu bunnya eribalwanyisa n’ebawangula era n’ebatta.+ 8 Era emirambo gyabwe giriba ku luguudo olunene olw’ekibuga ekinene Mukama waabwe gye yakomererwa ku muti. Ekibuga ekyo mu ngeri ey’akabonero kiyitibwa Sodomu ne Misiri. 9 Abantu, n’ebika, n’ennimi, n’amawanga balitunuulira emirambo gyabwe okumala ennaku ssatu n’ekitundu+ era tebalikkiriza mirambo gyabwe kuteekebwa mu ntaana. 10 Abantu abalibeera ku nsi balisanyuka era ne bajaganya olw’okufa kwabwe, era baliweerezagana ebirabo, kubanga bannabbi abo ababiri baabonyaabonya abo ababeera ku nsi. 11 Oluvannyuma lw’ennaku ssatu n’ekitundu, omwoyo gw’obulamu gwava eri Katonda ne gubayingiramu,+ ne bayimirira, era abaabalaba ne batya nnyo. 12 Ne bawulira eddoboozi ery’omwanguka okuva mu ggulu nga libagamba nti: “Mujje eno.” Ne bagenda mu ggulu nga bali mu kire, era abalabe baabwe baabalaba.* 13 Mu ssaawa eyo ne wabaawo musisi ow’amaanyi, era ekitundu kimu kya kkumi eky’ekibuga ne kigwa; abantu 7,000 ne battibwa musisi era abo abaasigalawo ne batya nnyo ne bagulumiza Katonda ow’eggulu. 14 Ekibonyoobonyo eky’okubiri+ kiwedde. Laba! Ekibonyoobonyo eky’okusatu kijja mangu. 15 Malayika ow’omusanvu n’afuuwa ekkondeere lye.+ Ne wabaawo amaloboozi ag’omwanguka mu ggulu nga gagamba nti: “Obwakabaka bw’ensi bufuuse Bwakabaka bwa Mukama waffe+ era bwa Kristo we,+ era ajja kufuga nga kabaka emirembe n’emirembe.”+ 16 Awo abakadde 24+ abaali mu maaso ga Katonda nga batudde ku ntebe zaabwe ez’obwakabaka ne bavunnama ne basinza Katonda, 17 nga bagamba nti: “Tukwebaza Yakuwa* Katonda, Omuyinza w’Ebintu Byonna, aliwo,+ era eyaliwo, kubanga okozesezza amaanyi go amangi ennyo n’otandika okufuga nga kabaka.+ 18 Naye amawanga ne gasunguwala, era naawe n’oyoleka obusungu bwo, era ekiseera ne kituuka eky’okulamuliramu abafu n’okuwa empeera+ abaddu bo bannabbi,+ n’abatukuvu, n’abo abatya erinnya lyo, ab’ekitiibwa n’abatali ba kitiibwa, n’okuzikiriza abo aboonoona ensi.”+ 19 Ekifo kya Katonda ekitukuvu ekya yeekaalu ekiri mu ggulu ne kiggulwawo, era ssanduuko ey’endagaano ye n’erabibwa mu kifo kye ekitukuvu ekya yeekaalu.+ Ne wabaawo okumyansa, amaloboozi, okubwatuka kw’eggulu, musisi, n’omuzira ogw’amaanyi.\n^ Oba, “omuggo ogukozesebwa okupima.”\n^ Oba, “ng’abalabe baabwe babalaba.”


Bukedde Online - LC y'e kkomamboga eyisizza amateeka amakambwe\nLC y'e kkomamboga eyisizza amateeka amakambwe\nAbalondoola omutindo bawambye ebyuma by'am...\nAbatuuze nga bali mu lukiiko e Kkomamboga\nAB’EKOMAMBOGA kanyanya bayisizza amateeka agalina okugobererwa okuli n’erya ba landi loodi okukola endagaano n’abapangisa abayingira amayumba gaabwe.\nOluvannyuma lw’a Bassentebe ba LC okulayizibwa ebyalo bingi byatandika okubaga amateeka agalina okugobererwa abatuuze ku buwaze ng’ekanyanya Komamboga mu minisipaale ye Kawempe Kakiiko ka LC nga kakulembeddwamu Michael Buyondo ssentebe w’ekyalo n’omulangira Herbert Kimbugwe ssentebe wa LCII baasomedde abatuuze amateeka .\nMu mateeka agatekeddwa ku kyalo kino kuliko ba landi loodi okukola endaagano n’abapangisa abayingira mu mayumba gaabwe okumanya ssente ze balina okusasula ,obudde mwe balina okuzisasulira , abantu abalina okusasula mu nju n’ebirala.\nMu mateeka amalala abamabaala balina okuggalawo ssaawa 6 singa ziwera nga kyalinamu bakasitooma babalagire bafulume oba sikyo okubasibira munda n’ebidongo bigibweko lino etteeka ligenda kukola ku mabaala agalina layisinsi.\nAbazannya zzaala we ssente bagaaniddwa ,okuwemula osasula engasi ye\n50,000/ oba okukola bulungi bwa nsi n’amalala\nBuyondo ategeezezza nti ekitundu kirimu obumenyi bw’amateeka obwenjawulo okuli ababi abamenya amayumba , abateega abantu mu matumbi budde ng’obumu buva ku bavubuka batagala kukola nga bakeera kuzannya zaala kye yagambye nti kati mu kitundu kye kikomye.\nBukedde aleese akalulu 'Kwata Cash' owangule obukadde 50


Kabaka alonze Abaami b’amagombola abaggya - StaDailyNews\nHome Amawulire Agaakuno Kabaka alonze Abaami b’amagombola abaggya\nSsaabasajja Kabaka Ronald Muwenda Mutebi II, asiimye n’alonda Abaami b’amagombola abaggya awamu n’abamyuka baabwe mu kaweefube w’okwongera okutumbula entambula y’emirimu mu ggombolola ez’enjawulo.\nKino kibikkuddwa Katikkiro wa Buganda, Charles Peter Mayiga mu lukiiko lwa bannamawulire lw’atuuzizza mu Bulange e Mmengo ku Lwokubiri.\n“Twebaza Beene kubanga atwongedde amafuta mu ntambuza y’emirimu ya gavumenti ez’ebitundu. Twebaza Abaami b’amagombolola n’abamyuka abawummudde olw’obuweereza obugasse ettoffaali ery’omuwendo ku Buganda okuva lwe baalondebwa nga 19/ Ntenvu /2014.”\nOkusinziira ku Katikkiro Mayiga, bano baali mpagi mu kaweefube w’ettoffaali, Oluwalo lwaffe be baatuuka nju ku nju era n’Emmwanyi Terimba awamu ne Bulungibwansi, n’emirimu emirala bagikoze n’obuteebalirira.\nMukuumaddamula Mayiga abalidde Obwami abasibidde entanda okumanya nti obuweereza ewa Kabaka tebuyimirira era balina okutandikirawo emirimu era n’asaba abawummuziddwa obutasuulirira mirimu gya Kabaka.\nPrevious articleKkooti egobye omusango gwa Kidandala ne Ssegirinya\nNext articleMPs Ssegirinya, Ssewanyana remanded to Kitalya prison


City Oilers etandikidde we yakoma mu baske...\nAb'omuzannyo gwa Hockey, babinuka masejjera oluvannyuma lw'okuyiikamu kavvu wa bukadde 20, ezibaweereddwa kkampuni ya Uganda Baati, okuddukanya liigi y'eggwanga.\nCeeke baagibakwasirizza ku kitebe kya kkampuni eyo mu Industrial Area, era agikulira George Arodi, yategeezezza nti baagala kutumbula muzannyo guno Uganda esobole okuvuganya obulungi mu mpaka z'okusunsulamu abanaazannya mu Olympics e Japan omwaka ogujja.\n"Hockey gwe gumu ku mizannyo egirudde mu Uganda ,wabula gusuuliriddwa, kye tuvudde tusalawo okugudduukirira," Arodi bwe yagambye.\nYe akulira ekibiina ekitwala omuzannyo guno mu ggwanga, ekya Uganda Hockey Association (UHA), Lydia Sanyu Dhamuzungu, yategeezezza nga bwe balina ennyonta y'okuzza Uganda mu Olympics gye yasemba okubeera mu gyali mu Zurich mu Switzerland mu 1972.\n"Tugenda kuwa ttiimu ezinaawangula liigi ebirabo, okusasula baddiifiri, okutimba ekisaawe e Lugogo wamu n'okulaanga liigi yaffe. Liigi bw'eneeyongeramu okuvuganya, tujja kufuna abazannyi abalungi mu mpaka ez'okunsulamu eziribeera mu South Afrika, " Dhamuzungu bwe yannyonnyodde.\nKCCFC ewandudde Bul mu Supetr Cup\nKanu awabudde FUFA: Ebitone biva ku busaawe bwa kyalo'\nPulezidenti wa FUFA Eng. Moses Magogo ayagala etteeka lya beetingi ku mupiira gwa Uganda\nBamafia baagala kubba mmaali yange: SK Mbuga


Bukedde Online - Mmengo egenda kufuuza ebyapa by'ettaka lya Buganda\nMMENGO egenda kufuuza ebyapa ku ttaka ly'ennono lyonna ng'ebinasangibwa byakusazibwamu kubanga ettaka ly'ennono terigabwako byapa.\nAbantu nga bawandiisa ebyapa ebyabaweereddwa mu nkola ya 'Kyapa mu Ngalo'\nBino byayogeddwa akulira ekitongole kya Buganda land Board, David Kyewalabye Male bweyabadde Ku mukolo ekitongole kino kwe kyakwasiriza abantu ebyapa 212 byebaafuna mu nkola eyitibwa KYAPA MU NGALO nga gwabadde Ku kitebe kyaakyo ekisangibwa Ku kizimbe Masengere Ku Lwokubiri June 19,2018.\n" Bwewesanga ng’oli ku kifo kya nnono, ekyo kibeera kisazibwamu kubanga ffe tetusobola kugaba byapa ku Mujjaguzo, Nnaggalabi, Masiro e Kasubi era singa obeera okoze olukujjukujju nolimba ebbaluwa neyitamu ekyapa nekifuluma,bwewabeera ajja nagamba nti ekyapa wakifuna ku ttaka lya nnono, kisazibwamu.\nMu ndagaano omuntu gyakola erimu akawayiro akagamba nti singa wafunye wasangibwa nga kino kya nnono era n’okupima nekukolebwa, kisazibwamu,” Male bweyagambye.\nKyewalabye Male yayongedde n'asaba abaami ba Kabaka obutemulugunyiza eyo wabula bajje mu kitongole babagulizeeko okusobola okulondoola ensonga bweziti nalaga amawulire agafulumidde mu Lupapula luno Abakuuma Mujjaguzo e Kabowa mwebemulugunyiza ku kitongole kino olw’okutunda ettaka ly’ekifo kino bwatyo nategeza nti yasindise dda ttimu ye okwetegereza ensonga eno.\n“ Twakamala okutaasa embuga ya Kiweewa wano e Bunamwaya wiiki nga bbiri emabega netusibawo ne ssengenge ate sisobola kuba nga ntaasa embuga ya Kiweewa ate ngaba Mujjaguzo, tekisoboka kiraga nti tuliko ekikyamu,” Male bweyayongeddeko.\nOmugenyi omukulu yabadde Minisita Omubeezi Ow'ebyobulimi e Mmengo, Hajj Hamis Kakomo ng'ono yakubiriza abantu okwetanira okutereza obusenze Ku ttaka ly'Obwakabaka era naagumya abawereddwa ebyapa nti bituufu, ebigabibwa Minisitule y'ebyettaka mu Uganda.\n“ Abantu abasoba 20000 basaba okupuntibwa ebyapa byaabwe ku miwendo emisamusamu era guno ku mikolo emingi egikoleddwa okubagabira ebyapa. Obwakabaka bugenderera okulaba ng’ettaka libeera kya bugagga eri oyo nnanyinni lyo amanyiddwa. Nebaza ebitongole byonna byetukolagana nabyo mu nteekateeka eno okuli Minisitule y’ebyettaka mu gavumenti eyawakati, KCCA, Disitulikiti okuli Wakiso n’abaami bonna. Naye njagala mwongere okukitegera nti okufuna liizi kwa kyeyagalire,” Hajj Kakomo bweyanyonyodde.\nYe Omulangira David Kintu Wasajja yebazizza abantu olw'okuvaayo nebafuna ebyapa kubanga teri nsi esobola kukulakulana ng'ettaka liri Ku mutendera gwa ndagaano n'okwawulwa empaanyi wabula kati enkola y'ebyapa yeriwo.\nOkusobola okukuuma n'okunyweza ettaka lya Buganda, Matia Lwanga Bwanika nga ye Ssentebe wa Disitulikiti y'e Wakiso yasabye abaami ba Kabaka okwesimba Ku bwa Ssentebe bw'ebyalo saako n'okulondobayo abatuufu okwesimbawo kubanga bakola kinene mu nsonga z'okutunda ettaka.\nEnkola ya KYAPA MU NGALO yatandikibwa mu 2016 era abantu abasoba 130000 bebewandiisa mu nteekateeka zaayo ez'enjawulo kyokka yakomekerezeddwa ku ntandikwa y’omwaka guno.\nKino kitegeza nti omuntu okufuna ekyapa wakukolwako okusinzira ku mbeera y’akatale nga bweri. Omukolo gwetabiddwako abaami ba Kabaka okuli Ssebwana Charles Kiberu Kisiriza (Busiro), Ssekiboobo Alex Benjamin Kigongo (Kyaggwe) n’abamyuka ba Kaggo James Wasula ne Agnes Nakibirige Sempa n’abalala.


Apostle Sserwadda awabudde aba People Power...\nJalia Nalumansi amayiddwa nga Goolixy Curx Nalumansi nkuba kyeyo e Sweden eyaliko muganzi wa Ssegirinya y'avudde mu mbeera n'awera okufaafaagana ne Ssegirinya akiikirira Kawempe North mu lukiiko lwa Loodi Meeya, gw’alumiriza okumutyoboola n’okumusalako ebigambo n’ekigendererwa ky’okumwonoonera erinnya ng’ayita ku mikutu gy’amawulire.\nNg’ayita mu munnamateeka we Tumuhairwe Advocates awandiikidde Ssegirinya ebbaluwa emutegeeza nga bwe bamutwala mu mbuga z’amateeka bamugguleko omusango gw’okwonoonera omuntu we (Goolixy) erinnya era baagala Ssegirinya yeetonde.\nTumuhairwee aggyeeyo n'obutambi Ssegirinnya bw'azze akola ku mikutu gy’amawulire egyenjawulo ng’ayonoona erinnya lye.\nChristine Tumuhairwe looya wa Goolixy agamba nti wadde ababiri bano baalina enkolagana eyenjawulo ne batuuka n’okugwa mu laavu, byonna byaggwawo buli omu n'asigala ku bibye kati beewuunya lwaki ye Ssegirinya agenda mu maaso n’okusosonkereza omuntu we ng'amuvuma, okwogera ebigambo ebimulengezza n’okumusalako ebigambo.\nGoolixy ali e Sweden mu kwogera naye ku nsonga eno ategeezezza nga Ssegirinya bw'amumazeko emirembe olw’ebyo by'azze amwogerako n'okumukonjera\n“Nnejjusa olunaku lwe nnasisinkana Ssegirinya kubanga nnali ndowooza nkolagana na muntu ategeera naye ate ku kino ky'akola ansobedde. Gye buvuddeko ng’ali mu Amerika yankubira essimu ng'ansaba mmusonyiwe tuddemu laavu ne mmwatulira nti sisobola era ne mmugamba anneesonyiwe naye ndowooza ensonyi kati azifudde busungu.\nKati nze gw’ayita omukadde yali annoonyaako ki? Mmulabe kwegaana lubuto lw’abalongo lwe yanfunisa ng’azze e Sweden naye ku mulundi guno mmaliridde okumutwala mu kkooti tufaafaagane kubanga ebintu bye mbikooye nze ndi mukyala muzadde ate owoobubuvunanyizibwa era munnabizinesi, sigenda kukkiriza kunswaza na kwonoona linnya lyange nga ntunula," Gooliyx Bwekiri yannyonnyodde.\n“Nasemba okumanya ebikwata ku mukyala oyo emyezi munaana emabega era sisobola kumwetondera kubanga by'ayogerako sibimanyi. Yandiba ng'alina ekirala ky'anjagalako kwe kukozesa embeera eno naye njagala ku mukakasa nti mu kiseera kino nnina ensonga ez’amakulu zendiko omuli olutalo lwa ba ‘People Power’ okulaba nga tufuna obuyinza kati sirina budde bwe,” Ssegirinya bw'agasseeko


Nkozesa buyiiya okufuna mu kutimba emikolo\nOkuzaala kwannemesa saluuni ne nzira mu kutimba mwe nfunye ensimbi.\nObuyiiya n’obutetenkanya bye bimu ku bintu bye batasomesa mu ssomero. Abakyala abamu balowooleza mu kuweebwa naddala abafumbo ekireeta embeera ey’obunkeke mu maka naddala ssinga omusajja alemererwa okutuukiriza obuvunaanyizibwa bwe.\nKino Nnaalongo Naomi Nannyanzi 35, omutuuze w'e Kasaganti yakisalira amagezi era amaanyi ge yasalawo kugateeka mu kutimba ku mikolo nga mu kiseera kino alina ne kkampuni ye erina obukugu mu mulimu guno. Ono emboozi ye aginyumya bwati:\nNatandikira mu saluuni\nOkuva nga nkyali ku yunivasite, nayagala nnyo okukola era ng’eby’okulabirirwa saabimanyiira. Bwentyo nneegatta ku mulamu wange omu eyanjigiriza okusiba enviiri. Omulimu guno nagutwalira ddala mu maaso okutuuka lwe nafuna olubuto nga sisobola kusigala nga nkola olw’ensonga nti okusiba enviiri kwetaagisa amaanyi mangi olwo ne nsigala awaka ekyampa obuzibu.\nMu 2015, twagattibwa ne baze Joel Pimundu. Omukyala eyakola ku by’okutimba, yakola bulungi ne mmatira era wano we naggya ekirowoozo ky’okutandika okutimba ku mikolo.\nNg’embaga ewedde, nneekwata omukyala ono era n’ampabula ku kye nnina okukola bwe mbeera nga njagala omulimu guno.\nNannyanzi ng'annyonnyola bwe yatandika bizinensi y'okutimba ku mikolo mu ofiisi ye\nNatandika n’obukadde busatu\nOlw’okwagala kwe nalina n’okwegomba okukolera abantu abalala ekintu ekirungi, baze yampa obukadde 3. Zino nazeeyambisa okusasulako ekifo n’okugula eby’okutimbisa ng’engoye.\nEntandikwa teyali nnyangu era nga ssente zino tezammala kugula byonna bye nnali nneetaaga wabula olw’okuba omutetenkanya, ebintu ebirala nasalawo okubipangisa okutuusa lwe nagula ebyange.\nBino nabipangisanga mu ssente bakasitoma bange ze baasasulangako ng’ez’okunneekwata era ku ntandikwa saafanga nyo ku kya magoba.\nWadde ng’omulimu guno saagusomerera, obuyiiya bwange buntunze nga mu kiseera kino nnina bakasitoma abawera nga n’abamu simanya gye bava olw’ensonga nti bannaabwe be babansindikira oluvannyuma lw’okubakolera. Mu bbanga lya myaka ebiri, bizinensi yange egaziye\nl Okutimba ku mukolo gw’embaga kutandikira ku 1,000,000/- n’okudda waggulu so ng’emikolo emirala nsobola okutimbira wakati wa 500,000 ne 800,000/-.\nl Kyokka olw’okuba nti omulimu guno saagusomerera, ebiseera byange ebisinga mbimala ku yintaneeti nga noonyereza ku misono emipya n’engeri gye nsobola okugattako omutindo nsigale nga nvuganya ku katale.\nl Nakimanya ng’okukuuma bakasitoma, nnina okubakwata obulungi era ng’eno mpagi nkulu mu bizinensi era gye nkulembeza bulijjo.\nOmulimu gw’okutimba guno gumpadde obudde bwa famire yange kubanga si gwa buli lunaku era ng’omukyala omufumbo, sikyalinda ssente za ku kameeza olw’ensonga nti nange nyingiza ng’obuntu obutono nsobola okubwetusaako.


“Okulowooza eby’Omwoyo Kivaamu Obulamu n’Emirembe” | Ogw’Okusoma\n“Abo abagoberera omwoyo balowooza bya mwoyo.”—BAR. 8:5.\nKa tube nga tulina ssuubi lya kugenda mu ggulu oba lya kubeera ku nsi, lwaki ffenna tusobola okuganyulwa mu ebyo ebiri mu Abaruumi essuula 8?\nOmukristaayo ayinza atya okutandika ‘okulowooza eby’omubiri’?\nOkulowooza eby’omwoyo kizingiramu ki?\n1, 2. Lwaki ebyo ebiri mu Abaruumi essuula 8 bikulu nnyo eri Abakristaayo abaafukibwako amafuta?\nBW’OBA wali obaddeko ku mukolo gw’Ekijjukizo, oyinza okuba nga wali owuliddeko nga basoma Abaruumi 8:15-17. Ennyiriri ezo ziraga engeri Omukristaayo gy’ategeeramu nti yafukibwako omwoyo omutukuvu, era nti ajja kufugira wamu ne Yesu mu ggulu. Mu Abaruumi 8:1 walaga nti Pawulo yali ayogera eri “abo abali obumu ne Kristo Yesu.” Kati olwo ebyo ebiri mu Abaruumi essuula 8 bikwata ku baafukibwako amafuta bokka? Oba bikwata ne ku Bakristaayo abalina essuubi ery’okubeerawo ku nsi emirembe gyonna?\n2 Ebyo ebiri mu Abaruumi essuula 8 okusingira ddala bikwata ku Bakristaayo abaafukibwako amafuta. Baafukibwako omwoyo omutukuvu era ‘balindirira okufuulibwa abaana, n’okusumululwa okuva mu mibiri gyabwe egy’ennyama.’ (Bar. 8:23) Balina essuubi ery’okufuuka abaana ba Katonda ab’omwoyo mu ggulu. Ekyo kisoboka kubanga Abakristaayo abo baabatizibwa, era Katonda yabasonyiwa ebibi byabwe ng’asinziira ku kinunulo, era n’abayita abatuukirivu, n’atandika okubatwala ng’abaana be.—Bar. 3:23-26; 4:25; 8:30.\n3. Lwaki n’abo abalina essuubi ery’okubeera ku nsi emirembe gyonna baganyulwa mu ebyo ebiri mu Abaruumi essuula 8?\n3 Kyokka ebyo ebiri mu Abaruumi essuula 8 bikwata ne ku baweereza ba Katonda abalina essuubi ery’okubeera ku nsi emirembe gyonna, kubanga nabo Katonda abatwala ng’abatuukirivu. Ekyo tukirabira mu ebyo omutume Pawulo gye yawandiika mu Abaruumi essuula 4, bwe yali ayogera ku Ibulayimu. Omusajja oyo eyalina okukkiriza okw’amaanyi, yaliwo nga Yakuwa tannaba kuwa Bayisirayiri Mateeka era nga ne Yesu tannatufiirira. Wadde kyali kityo, Yakuwa yalaba okukkiriza okw’amaanyi Ibulayimu kwe yalina era n’amubala okuba omutuukirivu. (Soma Abaruumi 4:20-22.) Ne leero, Abakristaayo abeesigwa abalina essuubi ery’okubeera ku nsi emirembe gyonna, Yakuwa asobola okubatwala ng’abatuukirivu. N’olwekyo, nabo basobola okuganyulwa mu ebyo ebiri mu Abaruumi essuula 8 kubanga bikwata ku batuukirivu.\n4. Ebyo ebiri mu Abaruumi 8:21 byandituleetedde kwebuuza kibuuzo ki?\n4 Ebyo ebiri mu Abaruumi 8:21 bitukakasa nti ensi empya ejja kujja. Olunyiriri olwo lugamba nti ebitonde “bijja kusumululwa okuva mu buddu bw’okuvunda bifune eddembe ery’ekitiibwa ery’abaana ba Katonda.” Buli omu ku ffe asaanidde okwebuuza, ‘Nnaabaayo, nsobole okufuna emikisa egyo?’ Abaruumi essuula 8 etuyamba okumanya bye tuyinza okukola okusobola okutuuka mu nsi empya.\n5. Nsonga ki enkulu Pawulo gye yayogerako mu Abaruumi 8:4-13?\n5 Soma Abaruumi 8:4-13. Abaruumi essuula 8 eraga enjawulo eriwo wakati w’abo ‘abagoberera omubiri’ n’abo ‘abagoberera omwoyo.’ Abamu bayinza okulowooza nti ebigambo ebyo biraga enjawulo wakati w’abo abali mu mazima n’abo abatali mu mazima oba wakati w’Abakristaayo n’abo abatali Bakristaayo. Naye ebigambo ebyo Pawulo yabiwandiikira abo ‘abaali mu Rooma Katonda b’ayagala, abaayitibwa okubeera abatukuvu.’ (Bar. 1:7) N’olweyo, Pawulo yali alaga enjawulo eyali wakati w’Abakristaayo abaali bagoberera omubiri n’abo abaali bagoberera omwoyo. Njawulo ki eyaliwo?\n6, 7. (a) Ekigambo “omubiri” bwe kikozesebwa mu Bayibuli, oluusi kiba na makulu ki? (b) Pawulo bwe yakozesa ekigambo “omubiri” mu Abaruumi 8:4-13, yali ategeeza ki?\n6 Pawulo yali ategeeza ki bwe yakozesa ekigambo “omubiri”? Bayibuli ekozesa ekigambo “omubiri” mu ngeri ezitali zimu. Olumu ekozesa ekigambo ekyo okutegeeza omubiri gwaffe ogw’ennyama. (Bar. 2:28; 1 Kol. 15:39, 50) Ate oluusi ekikozesa okutegeeza oluganda omuntu lw’alina ku mulala. Bayibuli egamba nti Yesu yali “zzadde lya Dawudi mu mubiri.” Ate ye Pawulo, Abayudaaya yali abatwala ‘ng’ab’eŋŋanda ze mu mubiri.’—Bar. 1:3 Bayibuli y’Oluganda eya 1968; Bar. 9:3.\n7 Ebyo omutume Pawulo bye yawandiika mu Abaruumi essuula 7 bituyamba okumanya ekyo kye yali ategeeza bwe yakozesa ekigambo “omubiri” mu Abaruumi 8:4-13. Yalaga nti waliwo akakwate wakati ‘w’okugoberera omubiri’ n’okuba ‘n’okwegomba okubi okw’omubiri.’ (Bar. 7:5) Ekyo kituyamba okutegeera ekyo Pawulo kye yali ategeeza bwe yayogera ku abo ‘abagoberera omubiri,’ be yagamba nti “balowooza bya mubiri.” Pawulo yali ayogera ku bantu abafugibwa okwegomba kw’emibiri gyabwe okubi. Abantu ng’abo bagoberera okwegomba kwabwe okubi, ka kube okw’okwenyigira mu bikolwa eby’obugwenyufu oba okwenyigira mu bikolwa ebirala ebibi.\n8. Lwaki n’Abakristaayo abaafukibwako amafuta baali beetaaga okulabulwa baleme ‘kugoberera mubiri’?\n8 Naye lwaki Pawulo yalabula Abakristaayo abaafukibwako amafuta ku kabi akali mu ‘kugoberera omubiri’? Kisoboka leero Abakristaayo Katonda b’ayita mikwano gye era b’ayita abatuukirivu okutandika okugoberera omubiri? Yee. Omukristaayo yenna asobola okutandika okugoberera okwegomba kw’omubiri okubi. Ng’ekyokulabirako, Pawulo yagamba nti abamu ku b’oluganda mu Rooma baali baddu “ba mbuto zaabwe,” nga kino kiyinza okuba nga kitegeeza nti baali baddu ba bikolwa eby’obugwenyufu, oba baddu ba bya kulya oba ba bya kunywa, oba baddu b’ebintu ebirala. Abamu ku bantu abo baali ‘basendasenda abo abatalina bumanyirivu.’ (Bar. 16:17, 18; Baf. 3:18, 19; Yud. 4, 8, 12) Kijjukire nti omu ku b’oluganda mu Kkolinso yali ‘yeddizza muka kitaawe.’ (1 Kol. 5:1) N’olwekyo tekyewuunyisa nti Katonda yaluŋŋamya Pawulo okulabula Abakristaayo okwewala “okulowooza eby’omubiri.”—Bar. 8:5, 6.\n9. Pawulo bwe yayogera ku Bakristaayo abalowooza eby’omubiri, kiki kye yali tategeeza?\n9 Abakristaayo leero nabo basaanidde okussaayo omwoyo ku kulabula okwo. Oluvannyuma lw’okuweereza Yakuwa okumala emyaka mingi, Omukristaayo ayinza okutandika okugoberera omubiri. Omukristaayo agoberera omubiri si y’oyo oluusi n’oluusi alowooza ku by’okulya, omulimu, eby’okwesanyusaamu, oba ku mukwano. Oluusi abaweereza ba Katonda balowooza ku bintu ebyo. Yesu yawoomerwanga emmere, era yaliisa abalala. Era Yesu yali akimanyi nti abantu beetaaga okwesanyusaamu. Ate era Pawulo yakiraga nti si kibi omwami ne mukyala we okwegatta.\nEbyo by’otera okwogerako biraga nti olowooza bya mwoyo oba bya mubiri? (Laba akatundu 10, 11)\n10. Ebigambo “okulowooza eby’omubiri” ebikozesebwa mu Abaruumi 8:5, 6, bitegeeza ki?\n10 Kati olwo kiki Pawulo kye yali ategeeza bwe yayogera ku ‘kulowooza eby’omubiri’? Ekigambo ky’Oluyonaani ekyavvuunulwa “okulowooza,” Pawulo kye yakozesa, kitegeeza ‘okumalira ebirowoozo ku kintu era n’okukola entegeka ng’osinziira ku kintu ekyo ky’olowoozaako.’ Abo abagoberera omubiri bakkiriza obulamu bwabwe okufugibwa okwegomba kw’emibiri gyabwe okubi. Bwe yali ayogera ku Abaruumi 8:5, omwekenneenya wa Bayibuli omu yagamba nti: “Abantu abalowooza eby’omubiri, banyumirwa nnyo ebikolwa eby’omubiri, babyogerayogerako buli kiseera, babyenyigiramu, era babyenyumiririzaamu.”\n11. Kiki ekiyinza okutuyamba okumanya bye tukulembeza mu bulamu?\n11 Abakristaayo mu Rooma baali balina okwekebera balabe kiki kye baali bakulembeza mu bulamu bwabwe. Kyandiba nti baali beemalidde ku ‘bintu eby’omubiri’? Naffe tusaanidde okwekebera. Biki bye tukulembeza mu bulamu, era bintu ki bye tutera okunyumyako? Ebiseera byaffe tusinga kubimalira ku ki? Abamu beemalidde nnyo ku kuyooyoota oba okuwunda amaka gaabwe, ku kunywa ebika by’omwenge eby’enjawulo, ku kugula engoye, ku kukola ssente, ku kugenda okulambula ebifo eby’enjawulo, n’ebintu ebirala. Ebintu ng’ebyo ku bwabyo si bibi; era oluusi bituleetera essanyu. Ng’ekyokulabirako, lumu Yesu yakola omwenge, era n’olumu Pawulo yagamba Timoseewo ‘okunywangako katono ku mwenge.’ (1 Tim. 5:23; Yok. 2:3-11) Naye buli kiseera Yesu ne Pawulo baabanga boogera ku mwenge? Omwenge kye kintu kye baali batwala ng’ekikulu mu bulamu? Nedda. Ate ffe? Kiki kye tukulembeza mu bulamu?\n12, 13. Lwaki kikulu nnyo okufaayo ku ebyo bye tukulembeza mu bulamu?\n12 Kikulu okwekebera. Lwaki? Kubanga Pawulo yagamba nti: “Okulowooza eby’omubiri kivaamu okufa.” (Bar. 8:6) Omuntu agoberera omubiri aba mu kabi ka maanyi kubanga ekyo kimuviirako okufa mu by’omwoyo era aba ajja kufiirwa obulamu bwe mu biseera eby’omu maaso. Kyokka, Pawulo yali tategeeza nti omuntu bw’atandika okulowooza eby’omubiri aba tasobola kukyusa makubo ge n’awona okufa. Omuntu ng’oyo aba asobola okukyuka. Lowooza ku musajja omugwenyufu eyali mu kibiina ky’e Kkolinso eyagoberera omubiri era n’agobebwa mu kibiina. Oluvannyuma omusajja oyo yaleka ekkubo lye ebbi. Yalekera awo okugoberera omubiri n’addamu okutambulira mu kkubo ettuufu.—2 Kol. 2:6-8.\n13 Bwe kiba nti omusajja oyo yasobola okulekayo ekkubo lye ebbi, kiraga nti ne leero Omukristaayo agoberera omubiri asobola okulekayo ekkubo lye ebbi. Mu butuufu, okulabula okwo Pawulo kwe yawa okukwata ku ekyo ekivaamu singa omuntu alowooza eby’omubiri, kwandikubirizza Abakristaayo okukola enkyukakyuka ezeetaagisa!\n14, 15. (a) Mu kifo ‘ky’okulowooza eby’omubiri’ kiki kye tusaanidde okulowoozaako? (b) Kiki “okulowooza eby’omwoyo” kye kitategeeza?\n14 Omutume Pawulo bwe yamala okutulabula ku kabi akali mu kulowooza eby’omubiri yagamba nti: “Okulowooza eby’omwoyo kivaamu obulamu n’emirembe.” Naye okulowooza eby’omwoyo kitegeeza ki?\n15 “Okulowooza eby’omwoyo” tekitegeeza nti tulina kulowooza ku Bayibuli, ku nkolagana yaffe ne Katonda, ne ku ssuubi erikwata ku biseera eby’omu maaso byokka. Tusaanidde okukijjukira nti Pawulo n’Abakristaayo abalala abeesigwa baalina ebintu ebirala bye baakolanga mu bulamu bwabwe. Baalyanga emmere era baanywanga n’okunywa. Bangi ku bo baali bafumbo, baazaala abaana, era baakolanga emirimu okusobola okweyimirizaawo.—Mak. 6:3; 1 Bas. 2:9.\n16. Wadde nga Pawulo yakolanga ebintu ebirala, kiki kye yakulembezanga mu bulamu bwe?\n16 Kyokka Pawulo n’Abakristaayo abalala, ebintu ebyo si bye baakulembezanga mu bulamu bwabwe. Oluvannyuma lw’okugamba nti Pawulo yali mukozi wa weema, Bayibuli eraga omulimu ogwali gusinga obukulu mu bulamu bwe. Omulimu gw’okubuulira gwe gwali gusinga obukulu mu bulamu bwe. (Soma Ebikolwa 18:2-4; 20:20, 21, 34, 35.) Era ogwo gwe mulimu gwe yakubiriza bakkiriza banne mu Rooma okukulembeza mu bulamu bwabwe. Mu butuufu, ebintu eby’omwoyo Pawulo bye yakulembezanga mu bulamu bwe. Abakristaayo mu Rooma baali beetaaga okumukoppa, era naffe twetaaga okumukoppa.—Bar. 15:15, 16.\n17. Bwe ‘tulowooza eby’omwoyo’ biki ebivaamu?\n17 Kiki ekinaavaamu singa tukulembeza ebintu eby’omwoyo mu bulamu bwaffe? Abaruumi 8:6 wagamba nti: “Okulowooza eby’omwoyo kivaamu obulamu n’emirembe.” Omuntu alowooza eby’omwoyo akkiriza omwoyo gwa Katonda okuluŋŋamya ebirowoozo bye, ekyo ne kimuyamba okutuukanya endowooza ye n’eya Katonda. Bwe tukulembeza ebintu eby’omwoyo mu bulamu bwaffe, tuba n’obulamu obw’essanyu era obw’amakulu leero. Era tujja kufuna obulamu obutaggwaawo mu ggulu oba ku nsi.\n18. “Okulowooza eby’omwoyo” kituyamba kitya okuba mu mirembe?\n18 Kati ka tulowooze ku bigambo bino: “Okulowooza eby’omwoyo kivaamu . . . emirembe.” Abantu bangi bakisanga nga kizibu okufuna emirembe. Kyokka ffe abaweereza ba Yakuwa tulina emirembe. Emu ku nsonga lwaki tulina emirembe eri nti, tufuba okuba mu mirembe n’ab’omu maka gaffe awamu ne bakkiriza bannaffe. Tukimanyi nti tetutuukiridde era ne bakkiriza bannaffe tebatuukiridde. N’olwekyo tusuubira nti oluusi n’oluusi abalala bajja kukola ebintu ebitunyiiza. Naye ekyo bwe kibaawo tugoberera amagezi Yesu ge yatuwa. Yagamba nti: ‘Tabagana ne muganda wo.’ (Mat. 5:24) Bwe tukijjukira nti muganda waffe oba mwannyinaffe naye aweereza “Katonda agaba emirembe” kijja kutwanguyira okutabagana naye.—Bar. 15:33; 16:20.\n19. Engeri endala gye tuganyulwa mu kulowooza eby’omwoyo y’eruwa?\n19 Ate era okulowooza eby’omwoyo kituyamba okuba mu mirembe n’Omutonzi waffe. Isaaya yayogera ebigambo ebituukiridde ne mu kiseera kyaffe. Yagamba nti: “[Yakuwa] olikuuma abo abakwesigira ddala; Olibawa emirembe egitaggwaawo, kubanga ggwe gwe beesiga.”—Is. 26:3; soma Abaruumi 5:1.\n20. Oganyuddwa otya mu ebyo ebiri mu Abaruumi essuula 8?\n20 Ka tube nga tulina ssuubi lya kugenda mu ggulu oba lya kubeera ku nsi emirembe gyonna, ffenna tuganyulwa nnyo bwe tukolera ku ebyo ebiri mu Abaruumi essuula 8. Tusaanidde okwewala okukulembeza ebintu eby’omubiri mu bulamu bwaffe. Mu kifo ky’ekyo tusaanidde okussa ebirowoozo byaffe ku bintu eby’omwoyo, kubanga “Okulowooza eby’omwoyo kivaamu obulamu n’emirembe.” Okulowooza eby’omwoyo kijja kutuviiramu emikisa egy’olubeerera. Pawulo yagamba nti: “Empeera y’ekibi kwe kufa, naye ekirabo Katonda ky’agaba bwe bulamu obutaggwaawo okuyitira mu Kristo Yesu Mukama waffe.”—Bar. 6:23.


Yokaana 3:2,Yokaana 16:30,Zabbuli 119:43,Yokaana 17:17 LCB - n’ajja eri Yesu ekiro okwogera naye. - Bible Gateway\nYokaana 2Yokaana 4\nYokaana 3:2 Endagaano Enkadde nʼEndagaano Empya (LCB)\n2 n’ajja eri Yesu ekiro okwogera naye. N’amugamba nti, “Labbi, tumanyi nti oli muyigiriza eyava eri Katonda kubanga eby’amagero by’okola tewali ayinza kubikola okuggyako nga Katonda ali wamu naye.”\nYokaana 15Yokaana 17\nYokaana 16:30 Endagaano Enkadde nʼEndagaano Empya (LCB)\n30 Kaakano tutegedde ng’omanyi byonna, era nga tewali kyetaagisa kukubuuza. Kyetuva tukkiriza nga wava eri Katonda.”\nZabbuli 119:43 Endagaano Enkadde nʼEndagaano Empya (LCB)\nYokaana 16Yokaana 18\nYokaana 17:17 Endagaano Enkadde nʼEndagaano Empya (LCB)\n17 Obatukuze mu mazima; ekigambo kyo ge mazima.


Ekyamateeka Olwokubiri 4:20,2 Samwiri 7:24,Okuva 16:12,Isaaya 41:20 LCB - Naye mmwe, MUKAMA yabaggya mu Misiri, - Bible Gateway\n20 (A)Naye mmwe, Mukama yabaggya mu Misiri, mu mbiga esaanuusa ebyuma, mubeerenga bantu be ab’obusika bwe, nga bwe muli leero.\nEkyamateeka Olwokubiri 4:20 in all translations\n2 Samwiri 7:24\n24 (A)Onywezezza abantu bo, Isirayiri ng’ababo ddala emirembe gyonna era ggwe Ayi Mukama wafuuka Katonda waabwe.\n2 Samwiri 7:24 in all translations\n12 (A)“Mpulidde okwemulugunya kw’abaana ba Isirayiri. Bagambe nti, ‘Obudde nga buwungeera munaalya ennyama, n’enkya munakkusibwa emmere. Bwe mutyo munaategeera nga nze Mukama Katonda wammwe.’ ”\nOkuva 16:12 in all translations\n20 (A)Abantu balyoke balabe bamanye,\nIsaaya 41:20 in all translations


Etuyamba Okuvvuunuka Ebizibu—Amagezi Bayibuli g’ewa ku Kweraliikirira, Obugayaavu, Ekiwuubaalo\nBISOME MU Afrikaans Albanian American Sign Language Amharic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Biak Bicol Bislama Boulou Brazilian Sign Language Bulgarian Cambodian Catalan Cebuano Chichewa Chilean Sign Language Chin (Hakha) Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinyanja Colombian Sign Language Croatian Czech Dangme Danish Digor Drehu Dutch Efik English Estonian Ewe Fijian Finnish Finnish Sign Language Fon French Ga Garifuna Georgian German German Sign Language Greek Greenlandic Guarani Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hungarian Sign Language Iban Ibanag Icelandic Igbo Iloko Indonesian Isoko Italian Italian Sign Language Japanese Japanese Sign Language Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lhukonzo Lingala Lithuanian Lucholi Luganda Lunda Lunyankore Luo Luswayiri Luswayiri (Congo) Lutoro Luvale Luwalabu Macedonian Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Mexican Sign Language Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Polish Sign Language Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Russian Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urhobo Uruund Uzbek Venda Venezuelan Sign Language Vietnamese Wallisian Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nEbizibu ebimu bye tulina biyinza okulwawo okuvaawo; oluusi tuyinza n’okumala emyaka nga tubirina. Ate ebimu tuyinza okuba nabyo naye nga tetukimanyi. Ddala Bayibuli esobola okutuyamba okuvvuunuka ebizibu eby’amaanyi bye tuludde nabyo? Lowooza ku byokulabirako bino.\nRosie agamba nti, “Nnalowoozanga nnyo ku bizibu bye nnalina ne ntuuka n’okweraliikirira n’ebyo ebitannabaawo.” Byawandiikibwa ki ebyamuyamba? Ekimu ku byo ye Matayo 6:34, awagamba nti: “Temweraliikiriranga bya nkya, kubanga olunaku olw’enkya lunaaba n’ebyeraliikiriza ebyalwo. Buli lunaku luba n’emitawaana egirumala.” Rosie agamba nti ebigambo bya Yesu ebyo byamuyamba okulekera awo okweraliikirira ebintu ebiyinza okubaawo enkya. Agattako nti, “Nnalina ebizibu ebimmala, nga totaddeeko ebyo bye nnali nneeraliikirira nti biyinza okuntuukako.”\nYasmine naye yakiraba nti yali yeeraliikirira nnyo. Agamba nti: “Nnakaabanga okumala ennaku eziwera, ate ng’ennaku ezimu seebaka. Ebirowoozo byali bijula okunzita.” Kyawandiikibwa ki ekyamuyamba? Agamba nti 1 Peetero 5:7, kye kyamuyamba. Wagamba nti: ‘Mukwase Katonda byonna ebibeeraliikiriza, kubanga abafaako.’ Yasmine agamba nti: “Nnasabanga Yakuwa, era yaddamu okusaba kwange. Ekiseera bwe kyayitawo nnawulira nga gwe batikkudde ekintu ekizito ennyo. Oluusi n’oluusi nfuna ebinneeraliikiriza, naye kati mmanyi eky’okukola.”\nOmuwala ayitibwa Isabella agamba nti: “Nze ndowooza obugayaavu ozaalibwa nabwo, kubanga ne taata naye bw’ali. Ndeka okukola ebintu ebikulu ne mbeera awo nga sirina kye nkola oba nga ndaba bulabi ttivi. Obugayaavu kintu kibi kubanga buleetera omuntu obutakola bulungi mirimu.” Ekyawandiikibwa ekyamuyamba ye 2 Timoseewo 2:15, awagamba nti: “Fubanga nnyo okulaba nti osiimibwa mu maaso ga Katonda, omukozi ataliiko kimukwasa nsonyi.” Isabella agamba nti, “Saayagala mirimu gyange giswaze Katonda olw’okuba ndi mugayaavu.” Kati Isabella takyali mugayaavu.\nNe Kelsey agamba nti: “Nnalinanga omulimu ogulina okukolebwa mu bwangu naye ne nninda paka ku ssaawa esembayo. Nnakaabanga n’otulo ne tumbula, era nneeraliikiriranga. Tekyampisanga bulungi n’akamu.” Kelsey agamba nti ebigambo ebiri mu Engero 13:16 byamuyamba. Wagamba nti: “Omuntu omutegeevu yeeyisa mu ngeri ey’amagezi, naye omusirusiru ayolesa obusirusiru bwe.” Atubuulira engeri okufumiitiriza ku kyawandiikibwa ekyo gye kyamuyambamu. Agamba nti: “Kya magezi okuba n’enteekateeka ennungi. Kati nnina ekitabo mwe mpandiika bye nnina okukola, era kino kinnyamba okukola enteekateeka ennungi ne sikola bintu ku ddakiika esembayo.”\nKirsten agamba nti: “Omwami wange yandekawo, n’andekera abaana bana.” Kyawandiikibwa ki ekyamuyamba mu mbeera eyo? Engero 17:17 awagamba nti: “Ow’omukwano owa nnamaddala alaga okwagala ebbanga lyonna, era afuuka muganda wo mu biro eby’okulaba ennaku.” Kirsten yakola emikwano mu bantu abalala abaweereza Yakuwa nga ye. Ekyo kyamuyamba kitya? Agamba nti: “Mikwano gyange bannyamba mu ngeri nnyingi! Abamu bandekeranga ebintu eby’okukozesa n’ebimuli ku mulyango gwange. Emirundi esatu mikwano gyange baatuyamba, nze n’abaana bange nga tusenguka okuva mu nnyumba emu okudda mu ndala. Ate omu yannyamba okufuna omulimu. Mikwano gyange bannyambanga buli kiseera.”\nNe Delphine gwe twayogeddeko, yawuliranga ekiwuubaalo. Oluvannyuma lw’okufuna ebizibu bingi agamba nti: “Bwe nnalabanga abali mu maka gaabwe nga basanyufu ate nga nze nsigadde bw’omu, kyandeeteranga okuwulira ekiwuubaalo.” Ekyawandiikibwa ekyamuyamba ye Zabbuli 68:6 awagamba nti: “Katonda awa abo abali obwannamunigina aw’okubeera.” Agamba nti: “Nnali nkimanyi nti ekyawandiikibwa ekyo tekitegeeza nti Katonda atuwa amaka gennyini ag’okubeeramu mu kiseera kino. Wabula atuwa amaka ag’eby’omwoyo, awali obukuumi era w’osobola okufuna emikwano egya nnamaddala mu bantu abaagala Yakuwa. Naye nnali nkimanyi nti sisobola kufuna mikwano ng’egyo nga sisoose kubeera mukwano gwa Yakuwa. Ebigambo ebiri mu Zabbuli 37:4 byannyamba nnyo. Wagamba nti: ‘Yakuwa abeerenga ensibuko y’essanyu lyo, era ajja kukuwa omutima gwo bye gwagala.’”\nAwunzika agamba nti: “Nnakiraba nti nnali nneetaaga okweyongera okunyweza enkolagana yange ne Yakuwa. Y’asinga bonna. Oluvannyuma nnawandiika olukalala lw’ebintu bye nsobola okunyumirwa okukolera awamu n’abalala, nsobole okufuna emikwano egyagala Yakuwa. Nnayiga okulaba ebirungi mu balala n’obutatunuulira nsobi zaabwe.”\nKyo kituufu nti mikwano gyange abaweereza Katonda tebatuukiridde. Abajulirwa ba Yakuwa nabo bafuna ebizibu ng’abantu abalala. Naye bye bayiga mu Bayibuli bibakubiriza okukola kyonna kye basobola okuyamba abalala. Kirungi okuba n’emikwano ng’egyo. Naye, olowooza Bayibuli esobola okutuyamba ne mu bizibu ebitasobola kuvaawo mu kiseera kino, gamba ng’obulwadde obutawona n’ennaku ey’amaanyi gye tuwulira nga tufiiriddwa?\nBw’okolera ku magezi agali mu Bayibuli osobola okufuna emikwano emirungi\nEtuyamba Okuvvuunuka Ebizibu


Bukedde Online - Olutalo ku mpaka z'obubina\nOlutalo ku mpaka z'obubina\nBakutte eyasala mukazi we n'amukuba n'emisumaali...\nEyeyimirirwa mu kkooti n’ataddayo poliisi...\nAdded 8th February 2019\nAbamu ku bawala abagenda okwetaba mu mpaka zino. Ku ddyo ye Annie Mungoma omutegesi ate mu nkofiira ye minisita Kiwanda.\nOLUTALO kakuzzi lubaluseewo ku mpaka z’obubina baminisita bwe batabuse ne minisita munnaabwe, Godfrey Kiwanda ow’ebyobulambuzi eyaziwomyemu omutwe nga bagamba nti buseegu.\nAbamu baatuuse okwebuuza nti mu August wa 2016, minisita ono bwe yali atongoza empaka za capati za 'rollex', yaziryangako okukakasa ky’atunda okusikiriza abantu naye kati empaka z’obubina anaazikakasa atya!\nEmpaka zikutte akati nga buli muntu azoogerako nga bw’alabye, abaziwagira nga bagamba nti za kuyamba abawala abanene okwekkiririzaamu ng’abatono bwe bazze bakola abalala nga bawakanya nti, zigenda kuleeta obwenzi n’okulowoozesa abaana nti balina kubeera banene.\nKiwanda yatongozza empaka ezaatuumiddwa Miss Curvy Uganda ku Lwokubiri ku Mestil Hotel e Nsambya oluvannyuma lw’omukyala, Annie Mungoma okuleeta ekirowoozo n’aweebwa ne satifikeeti emukkiriza okuzitegeka mu June w’omwaka guno. Mungoma yatangaazizza nti abawakanya empaka balowooza nti abakyala abalina ‘hips’ abanoonyezebwa bavuganye, be bagenda okussa mu bifo by’ebyobulambuzi n’agamba nti bagenderera kulaga nti, Bannayuganda baakula bulungi.\nMINISITA ANYWEREDDE KU MPAKA\nKiwanda eyabadde ku mirimu gy’ebyobulambuzi e Moroto eggulo yategeezezza Bukedde ku ssimu nti tagenda kuddiriza ku by’empaka ezo kubanga ziyambye abantu bangi n’amawanga mangi gye ziri nga e Ghana, Nigeria, South Afrika n’awalala.\nAgamba nti abakyala abanene kati be baliko so ng’edda abantu baabatwalanga ng’abaakula obubi. Minisita agamba nti waliwo be yawulidde bagamba nti kijja kuleetera abawala okumira eddagala bafuuke banene kwe kubuuza nti lwaki bulijjo abanene tebamira ddagala bakogge ng’abatono abaludde nga be baliko.\nYagasseeko nti nga ye minisita w’eggwanga ow’ebyobulambuzi, ensonga y’obubina agiwa buwi feesi nga ye avunaanyizibwa ku byobulambuzi era tali nga baminisita abalala abeekwekerera ensonga ezibakwatako kyokka ssi ye mutegesi.\nNti talabawo mutawaana Uganda bw’evuganya mu bubina ng’abasajja bwe bavuganya mu mifumbi nga tewali abagambako ate nga bali na bwereere ekitajja kuba ku mpaka za bubina. Yabuuzizza nti abawakanya nga tebawakanya Miss Uganda nga naye akwata ku bakyala ate nga nakyo kikwata ku nkula yaabwe.\nMungoma eyategese empaka za Miss Curvy Uganda 2019, agamba nti ensi emanyi Rwanda lw’abakyala abalina ‘figa 6’ ezirina ‘hips’ ate nga ne Uganda ezirina era kibayambye ne Uganda bw’etyo abaana balina ‘waaka’ alina okusiimibwa.\nABAWAKANYA BASITUDDE ENKUNDI\nFr. Simon Lokodo era nga ye minisita w’empisa, yalayidde okukola n’amaanyi ge gonna ekisoboka okulaba ng’empaka zino tezibaayo kubanga zityoboola ekitiibwa ky’Abakyala.\nSsaabalabirizi w’Ekkanisa ya Uganda, Stanley Ntagali yafulumizza ekiwandiiko ku lw’Ekkanisa n’asaba empaka ezo zisazibwemu. Yazivumiridde ne minisita omubeezi ow’ebyobulambuzi Kiwanda n’amutwaliramu n’asaba abantu bonna abaziri emabega okuzisazaamu.\n“Zino zityoboola ekitiibwa ky’abakazi ne kaweefube waffe ng’ekkanisa gwe tuludde nga tulwanako ow’okusitula okusoma kw’abaana abawala n’abakazi kuba baamugaso mu nkulaakulana y’eggwanga n’amaka” Ntagali bwe yagambye. Ekikolwa ky’okwolesa obubina yakiyise kya nsonyi ekityoboola eggwanga n’ekitiibwa ky’amaka. Ekyakoleddwa yagambye nti kiraga ensi nti Uganda eseeseetuse okuva weebadde emanyiddwa.\nYasabye buli muntu okulwanyisa empaka zino zisobole okusazibwamu. Sylivia Nayebare (omubaka omukazi/Gomba) era ayogerera ekibiina kya UWOPA ekigatta ababaka ba Palamenti abakazi. "Ekyasinze okummalamu amaanyi kwe kubeera ng’abakazi be tulwanirira obutatyoboolwa ate bo baavuddeyo mu bungi nga tewali abakase ne balaga nti bakisanyukidde ekyakoleddwa.\nObuzibu obusinga obuli mu mpaka zino kwe kubeera nti zijja kwongera ebikolwa by’okutulugunya abakazi ng’okubakwata ku bubina ng’abantu babalaba ng’ekyobulambuzi", bwe yayongeddeko.\nHaji Abdu Nsereko Mutumba - Omwogezi wa UMSC, yeebuuzizza engeri empaka zino gye zigenda okusalibwamu kuba akyebuuza ekipimo n’omusazi ne by'agenda okusinziirako. "Empaka zino ng’Abasiraamu tebakkiriziganya nazo kuba zirimu okulaga ebitundu by’ensonyi ekitakkirizibwa mu ddiini", bwe yakkaatirizza.\nYawabudde Kiwanda nti yandibadde afaayo ku bintu ebyazaawa nga enkumbi ehhanda okulaba nga binoonyezebwa ne biteekebwa mu makuumiro g’ebyafaayo kuba bigatta ku kumanya kw’abantu.\nYagambye nti abantu bwe bataalwanyise mpaka zino bajja kwesanga ng’olulala bategese n’empaka z’abasinga amatama ekinaddako kujja kuba kutegeka za bali bukunya.\nWinnie Kiiza (omubaka omukazi / Kasese) Kiwanda asooke aleete mukyalawe amuteeke mu mpaka z’abavuganya n’abalala balyoke bajje. Kyokka naye simuwagira kumuteekayo kuba mukazi munnaffe.\nEkikolwa ky'aliko kitulaga nga ffe abantu abalina buvunaanyizibwa abaliwo okukozesebwa. Kiwanda mmusuubira okubeera nga yandibadde yeetondedde dda abakazi ba Uganda ne Uganda yonna okutwaliza awamu era n’atakoma awo, wabula n’alekulira.\nDaudi Malagala (Katikkiro w’ekika kye Mbwa) Minisita bye yatongozza bivvoola obuwangwa n’eddiini. Birimu ba mpaane, ekibi nti minisitule agitwala nga maka ge. Akola nnyo ebintu nga teyeebuuzizza ku mukama we.\nNga twakamala empaka z’obwannalulungi ezaakaggwa era nga zituweesa ekitiibwa. Alinga agamba nti Abenakyo y’asinga akabina akanene mu Afrika yonna. mu makuumiro g’ebyafaayo kuba bigatta ku kumanya kwa bantu.\nAbeesenza ku ttaka e Kamwokya balabudde yinvesita\nEttemu ku ba bodaboda ligulumbizza Palamenti\nAbachina bawangudde empaka z'amaato\nAbeffumbe batandise okusonda ez'okuzimba ettenkero\nOkunoonya nnalulungi w'ebyobulambuzi mu Buganda kutongozeddwa


Bukedde Online - Kitatta be yatuusaako obulabe bawadde obujulizi\nEyapangisa Chameleon okuyimba e South Afrika...\nMsgr. Katende avumiridde abakolera hanemmuunu...\nOKUKWATA Abdallah Kitatta kiddiridde abantu abawera okuli n'aba bodaboda ab'enjawulo okuvaayo ne bamulumiriza eri minisita w'ensonga z'Obutebenkevu mu ggwanga, Henry Tumukunde ne bamulaga ebikolobero by'abatuusizzaako.\nAba bodaboda nga balaga Tumukunde (ku kkono) ebisago. Ku ddyo, Omutwe gwonna aba Bodaboda 2010 bagukubaakuba\nEmbeera bwe yasajjuse ennyo kye kyawalirizza minisita w'ensonga z’obutebenkevu bw'eggwanga Henry Tumukunde okuwa ekiragiro ekikwata aba 2010 mu bikwekweto ebyatandise ku Lwokutaano lwa wiiki ewedde.\nNga August 2, 2016, ekibinja ky’abakungu ba Gavumenti ekyakulemberwa minisita Tumukunde ne ba minisita ba Kampala okwali; Beti Kamya ne Benny Namugwanya baayita ebibiina by’abavuzi ba bodaboda mu Kampala be baasisinkana ku ofiisi za Pulezidenti eziri okumpi ne Palamenti.\nMohammad Kasujja, ssentebe wa Century Bodaboda Riders awamu n’omwogezi waabwe Peter Kankaka be baakulemberamu bannaabwe abaalombojja ennaku aba 2010 gye babatuusizzaako.\nBaalumiriza ekibiina kya Bodaboda 2010 ne bagamba nti baali beenyigidde mu kubatulugunya n’okutta abavuzi ba bodaboda mu Kampala ne bitundu ebirala.\nSadat Katabira omu ku bavuzi ba boda okuva mu Century yalaga embale n’ebisago ebyali ku ngalo n’omugongo bye yalumiriza nti byali bimutuusiddwaako basajja ba Kitatta mu kibiina kya Bodaboda 2010.\nOno yeegattibwako banne abalala abaalaga ebisago n’enkovu ez’amanyi mu mugongo ne mu mbiriizi ekintu ekyesisiwaza ba minisita ne baggyayo obutabo bwabwe ne bawandika bye baali balabye wakati mu kwewuunya n’okunyenya emitwe.\nAbalala okwali Kasujja ne Kankaka baalombojjera ba minisita ennaku gye baali bayitamu olw’okutulugunyizibwa kw’ekibinja kya boda 2010 era ne basaba abakungu bano okubeerako kye bakolawo.\nBano baategeeza nti baali bagezezaako okwekubira enduulu ku poliisi ezenjawulo kyokka nga tebafuna kuyambibwa era nga baali bawulira nti abamu ku bakulembeze ba Bodaboda 2010 baali bakolagana n’abanene mu kitongole kya poliisi.\nOno apooca na biwundu mu ddwaaliro.\nYayongera okutabuka n’akunya abaserikale ba poliisi okwali Jeff Ssebuyungo ne Kituuma Rushoke abakulira ebikwekweto bya poliisi mu kitongole kya KCCA ng’ayagala bamunnyonnyole ensonga lwaki ebyali bimulooperwa aba Century byali bigenda mu maaso nga tebalina kye bakolawo.\nBano baasanga obuzibu okumuwa okunnyonnyola okutuufu era wakati mu kukaluubirizibwa basaba aba Century okubatwalira obujjulizi ku bantu bonna be baali balumiriza okubeera emabega w’ebikolobero by’okuyiwa omusaayi gw’abavuzi ba Bodaboda gye bali babavunaane.\nEnsisinkano yagenda mu maaso nga Tumukunde abuuza basajja ba Kitata kajojijoji w’ebibuuzo ku byali biboogerwako kyokka ng’ebimu bibalema okwanukula obulungi.\nEmirundi mingi ensonga za Bodaboda 2010 zizze zituuka mu Palamenti naddala ensonga z’okukuba abayizi b'essomero abaakubwa e Busega bwe baali bagenda mu ku mukolo nga beesibye obutambaala obumyufu ku mitwe.\nYategeezezza nti yagwa mu ba Bodaboda mu 2010 ne bamukuba bubi ne batuuka n’okumutemako ekibatu ky’omukono ne kigwa wali. Baali bamulanga butabeera na kaadi ya kibiina kyabwe.\nMu kiseera kino yafuna obulemu nga takyalina kye yeekolera nga mu kiseera kino abeera ne muganda we e Buloba amulabirira.


Bukedde Online - Gwe baakwata mu kabinja ka Mulo\nSsentebe Kalangwa awaddeyo omutayimbwa, om...\nGitta ne banne lwe baakwatibwa.\nOMU ku bavubuka b'omu kabinja ka Yanga Mulo abatemula aba bodaboda ayimbuddwa n'awera okukola ku akulira poliisi ya Kironde zooni mu Ndeeba olw'okubasibisa. Shariff Gitta yakwatibwa ne banne abalala babiri okuli; Shafiq Matovu ne Adam Namudaala nga baggyibwa mu Ndeeba we baalina ekibanda ekiraga ffirimu, Yanga Mulo ne munne Mugisha we baabeeranga n'okupanga ddiiru z'okubba n'okutta aba bodaboda.\nMugisha munne wa Yanga Mulo okumukwata yaggyibwa ku kibanda kino ekigambibwa nti kya Namudaala, era bwe yatwalibwa ku poliisi gye yayogerera nti akolagana n'omuvubuka gwe baakazaako erya Yanga Mulo, oluvannyuma naye yakwatibwa.\nOmuvubuka ayitibwa Robert Ndiika ye yatemya ku poliisi nga Yanga Mulo ne Mugisha bwe babeera ku kibanda kino era Mugisha bwe yalabikako mu kifo ekyo, Ndiika yategeeza mangu poliisi eyajja n'emukwata.\nKu Lwokusatu lwa wiiki eno, Namudaala ne banne okuli Matovu ne Gitta baasimbiddwa mu kkooti e Makindye, ababiri ku bo okuli; Matovu ne Namudaala omulamuzi n'abasindika e Luzira.\nNdiika agamba nti ekyamwewuunyisizza, y'engeri Gitta gye yayimbuddwa ku kakalu ka kkooti nga n'omusango gwe baamuggulako gwa kusangibwa na biragalalagala ate nga ekyamukwasa gwali musango gwa kubeera mu kabinja ka Yanga Mulo akatta aba bodaboda.\nNdiika agamba nti gye buvuddeko yatuukirirwa abooluganda lw'abasajja bano be baasindise e Luzira nga bamumatiza akkirize bamuwe 5,000,000/- ave ku by'okulumiriza abantu baabwe kyokka n'azigaana. Ndiika alaga nti yagaana okutwala ensimbi zino ng'akimanyi nti oluvannyuma abasajja bano bajja kuvaayo bazimubanje era ekinaava mu kino kya kumutta.\nNdiika agamba nti Gitta bwe yavudde mu kkomera, n'amulumba n'amulaalika okumutta okuggyako ng'akomezza okukolagana ne poliisi n'okubakolako olugambo olwavuddeko okukwata banne. Ndiika yagenze ku poliisi n'aggulawo omusango gw'okumutiisatiisa kumutta ku fayiro nnamba SD:74/14/082019.\nOC WA POLIISI AYOGEDDE KU BY'OKUMULUMBA\nAtwala poliisi ya Kironde zooni mu Ndeeba, Justus Bwire yagambye nti, Gitta olwamutadde n'amulumba olw'okukulemberamu ekikwekweto mwe baabakwatira ne banne.\nKyokka Bwire yagambye nti tajja kupondooka olw'akabinja kano okumutiisatiisa kubanga ye muserikale, yasalawo okukola omulimu guno ng'amanyi nti oluusi guyinza n'okutwala obulamu bwe.\nYagambye nti abavubuka bano abamanyi ba mutawaana era amaze ekiseera ng'abalwanyisa kubanga babbi era bamaze ebbanga nga batigomya abantu. Bwire yagambye nti, Gitta oluvannyuma lw'okumulumba yatumye n'abantu be yawadde obubaka obumulaalika okumukolako mu kiseera ekitali kye wala okuva kati olw'okubeesimbamu n'atuuka okubasibisa mu kkomera.\nKu kyalo, Gitta yatiisizzatiisizza abantu abalala bangi buli gw'amanyi nti, yeetaba mu kubakwata bonna n'abalabula okubeesasuza. Abatuuze bagamba nti, beewuunyizza engeri omulamuzi gye yatadde Gitta ali ku musango omunene bwegutyo ate gye byaggweeredde ng'avunaanibwa gwa njaga mu kifo ky'okutta aba bodaboda.\nWabula Bukedde bwe yayogeddeko n'aba kkooti y'e Makindye, baategeezezza nti Gitta yabaddeko fayiro ya kusangibwa na njaga era mu kiseera we yaleetereddwa mu kkooti yabadde ali mu mbeera mbi nga omulamuzi yategeezeddwa nti ono agwa n'ensimbu era n'amuta mu mbeera eno.\nKyokka abatuuze bagamba nti Gitta ayogerwako ng'eyabadde omulwadde ennyo, olwavudde mu kkomera yatuukidde mu kitundu n'atandika okutiisatiisa buli omu okuli n'akulira poliisi y'omu kitundu nga bonna awera kubakolako bulabe ate ng'obusobozi obukola kino abulina.\nAbatuuze baagambye nti olumu Mugisha munne wa Mulo yategeeza poliisi nti balina omugagga gwe bakolera era bwe baba bakwatiddwa, abaggya ku poliisi ne balaga okutya nti omugagga eyayogerwako ayinza okuba nga y'ali emabega w'ebintu bino n'okuwaga Gitta okutuuka okutiisatiisa n'okukola obulabe ku OC wa poliisi nga talina ky'atya.\nKyokka omumyuka w'omwogezi wa poliisi mu Kampala, Luke Oweyesigire, yagambye nti eby'okuta Gitta poliisi tebimanyi kubanga omuntu ono baamukwata ne banne ne babatwala mu kkooti noolwekyo omulamuzi wa kkooti y'e Makindye y'amanyi lwaki yatadde omuntu ali ku musango omunene\nMusumba ayimirizza ab'e Kamuli okuwa empooza


Okuwummula - Resting\nOkuwummula - Resting in the Lord\nN'ayogera nti Amaaso gange galigenda naawe, nange ndikuwa okuwummula. Okuva Exodus 33:14\nnga baserengeta ekibuga we kikoma, Samwiri n'agamba Sawulo nti Lagira omuddu ayitemu atukulembere (n'ayitamu,) naye ggwe yimirira buyimirizi mu kiseera kino nkuwulize ekigambo kya Katonda. 1 Samwiri 1 Samuel 9:27\nKubanga yagamba Yuda nti Tuzimbe ebibuga bino, tubikoleko bbugwe n'ebigo, enzigi n'ebisiba; ensi ekyali mu maaso gaffe, kubanga tunoonyezza Mukama Katonda waffe; tumunoonyezza, naye atuwadde okuwummula enjuyi zonna. Awo ne bazimba ne balaba omukisa. 2 Ebyomumirembe 2 Chronicles 14:7\nN'eddoboozi lyange, nkoowoola Mukama, Naye anziramu okuva ku lusozi lwe olutukuvu. (Seera) Zabbuli Psalms 3:4\nLindirira Mukama: Ddamu amaanyi, ogume omwoyo gwo; Weewaawo, lindirira Mukama. Zabbuli Psalms 27:14\nSirika eri Mukama, omulindirirenga n'okugumiikiriza: Teweeraliikiriranga lw'oyo alaba ebirungi mu kkubo lye, Olw'omuntu atuukiriza enkwe ez'obubi. Zabbuli Psalms 37:7\nNalindirira Mukama n'okugumiikiriza; N'antegera okutu, n'ampulira okukaaba kwange. Zabbuli Psalms 40:1\nMusirike mumanye nga nze Katonda: Naagulumizibwanga mu mawanga, Naagulumizibwanga mu nsi. Zabbuli Psalms 46:10\nGussenga omugugu gwo ku Mukama, naye anaakuwaniriranga: Taaganyenga abatuukirivu okujjulukuka ennaku zonna. Zabbuli Psalms 55:22\nMumwesige ye mu biro byonna, mmwe abantu; Mufuke omutima gwammwe mu maaso ge: Katonda kye kiddukiro gye tuli. (seera) Zabbuli Psalms 62:8\nOnoomukuumanga mirembe mirembe, eyeesigamya omwoyo gwe ku ggwe: kubanga akwesiga ggwe. Isaaya Isaiah 26:3\nKubanga bw'atyo bw'ayogera Mukama Katonda, Omutukuvu owa Isiraeri nti Mu kudda ne mu kuwummula mwe mulirokokera; mu kutereera ne mu kwesiga mwe muliba amaanyi gammwe: mmwe ne mutayagala. Isaaya Isaiah 30:15\nN'omulimu gw'obutuukirivu guliba mirembe; era obutuukirivu bulireeta okutereera n'okwesiganga ennaku zonna. Isaaya Isaiah 32:17\nnaye abo abalindirira Mukama baliddamu obuggya amaanyi gaabwe; balitumbiira n'ebiwaawaatiro ng'empungu; balidduka mbiro ne batakoowa; balitambula ne batazirika. Isaaya Isaiah 40:31\nAlina omukisa omusajja oyo eyeesiga Mukama, era Mukama lye ssuubi lye. Yeremiya 17:7\nKubanga mmanyi ebirowoozo bye ndowooza gye muli, bw'ayogera Mukama, ebirowoozo eby'emirembe so si bya bubi, okubawa okusuubira enkomerero yammwe ey'oluvannyuma. Yeremiya Jeremiah 29:11\nMukama aba mulungi eri abo abamulindirira, eri emmeeme emunoonya.Kirungi omuntu okusuubiranga n'okulindiriranga obulokozi bwa Mukama ng'ateredde. Okukungubaga 3:25, 26\nMujje gye ndi, mmwe mwenna abakooye era abazitoowereddwa nange nnaabawummuza.Mwetikke ekikoligo kyange, muyigire ku nze; kubanga ndi muteefu era omuwombeefu mu mutima: nammwe muliraba ekiwummulo eky'omu myoyo gyammwe.Kubanga ekikoligo kyange si kizibu, n'omugugu gwange mwangu. Matayo 11:28-30\nN'emirembe gya Katonda, egisinga okutegeerwa kwonna, ginaabakuumanga emitima gyammwe n'ebirowoozo byammwe mu Kristo Yesu. Abafiripi Philippians 4:7\nEra kyenva mbonaabona bwe ntyo: naye sikwatibwa nsonyi; kubanga mmanyi gwe nnakkiriza, ne ntegeerera ddala ng'ayinza okukuumanga kye nnamuteresa okutuusa ku lunaku luli. 2 Timoseewo 2 Timothy 1:12\nnga mumusindiikiririzanga ye okweraliikirira kwammwe kwonna, kubanga ye ateeka ku mwoyo ebigambo byammwe. 1 Peetero 1 Peter 5:7


Bukedde Online - Baleese obujulizi obupya okuzza muka Kasiwukira mu kkomera\nNnamwandu wa Kasiwukira agenze mu Amerika\nYeebise afune obukadde 300\nAdded 23rd October 2016\nEBYA nnamwandu wa Kasiwukira, Sarah Nabikolo tebinnagwa, Gavumenti bw’esabye Kkooti Ejulirwamu eddemu yeetegereze fayiro y'omusango n'ensonga omulamuzi Masalu Musene kwe yasinziira okumwejjeereza.\nNnamwandu wa Kasiwukira, Sarah Nabikolo (asooka ku kkono) talina musango\nOmuwaabi wa Gavumenti omukulu ye yawaddeyo okusaba kuno ng’agamba nti si mumattivu n'engeri omulamuzi Masalu Musene gye yakwatamu omusango guno n’atuuka n'okuyimbula Nabikolo ng’agamba nti tewali bujulizi bumatiza nti nnamwandu yeenyigira mu kutemula bba nga October 17, 2016.\nNga October 12, 2016 omulamuzi Masalu yejjeereza Nabikolo omusango gw’okutta bba ng’agamba nti abajulizi bonna 23 abeesigamwako oludda oluwaabi tewali n'omu yategeeza kkooti nti yasisinkana Nabikolo n’amuwa omulimu gw'okutta bba Kasiwukira yadde okulaga kkooti ebyawongo ebyali byogerwako nti bye byavaako omukazi okwekyawa atemule bba ng’atidde nti bw’atamwesooka, amayembe omugenzi ge yali aguze gaali gaakutta aba famire nga gatandikira ku mwana omukulu.\nNabikolo yali awolerezebwa looya MacDusman Kabega eyafuba okukuba ebituli mu bujulizi obwaleetebwa okumusingisa omusango.\nOBUJULIZI GAVUMENTI KWE YEESIGAMYE\nOmuwaabi wa Gavumenti alaze nti obujulizi bwe baaleeta bwali bumala okusingisa Nabikolo omusango gw'obutemu era beetegefu okukakasa Kkooti Ejulirwamu nti Nabikolo yeenyigira mu butemu buno era ye yapangisa abatta bba.\nl Bagenda kwesigama ku katambi akaaleetebwa mu kkooti ng’omutemu Alex Adwenywa alumiriza Nabikolo nti yamulambuza ennyumba ya bba esangibwa e Muyenga n’amulaga ne w’aneekweka ateege Kasiwukira amutte.\nl Mu kuwulira omusango balooya ba Gavumenti okwali Alice Susan Kawuka ne Samalie Wakooli bannyonnyola omulamuzi nti, omuvubuka Adwenywa yalumiriza Nabikolo okumuwa ddiiru y’okutta bba era yalabwa mu katambi ng’asonga mu Nabikolo naye nga Nabikolo teyeewozaako ekiraga nti bye baali bamulumiriza yali abimanyiiko.\nl Bawakanya engeri omulamuzi gye yagoba akatambi ng’agamba nti oludda oluwaabi lwalemererwa okuleeta Adwenywa eyali alumiriza Nabikolo; kubanga obujulizi bw’akatambi ate bwe bumu ku mulamuzi bye yakozesa okusingisa Ashraf Jaden omusango gwe gumu.\nl Bagamba nti kubeera kwekuba ndobo okusingisa Sandra Nakkungu ne Jaden emisango ate ng’obujulizi bwonna bwalaga nti baabatuma butumi, ate obujulizi gwe bulaga nti ye yabatuma ne yejjeerezebwa.\nl Omuwaabi wa Gavumenti agamba nti ekigendererwa ky'okutta Kasiwukira, Nabikolo ye yakirina kubanga obufumbo bwabwe bwali butabuse nga buli omu yeekengera munne. Nakkungu ne Jadeni baasibwa emyaka 20 buli omu olw'okutta Kasiwukira.\nOmulamuzi yagamba nti emmotoka ya Nakkungu Pajero UAE 018A Jaden gye yakozesa okutomera Kasiwukira n'amutta.\nAbajulizi Richard Byamukama ne Geoffrey Awiro baategeeza kkooti nti Nakkungu ne Jadeni baabawaako omulimu gw'okutta Kasiwukira nga babasubizza nti 'Madam' ye yali ayagala omulimu gukolebwe era yali waakubasasula bulungi kyokka obujulizi buno omulamuzi yabugoba n’agamba nti kkooti tesobola kukakasa nti mu kwogera ‘Madam’ baali bategeeza Nabikolo kubanga ba Madam bangi nnyo mu nsi.\nWano gavumenti w’esinzidde okuwakanya omulamuzi Masalu olw'okusiba ‘ababaka’ kyokka n’aleka eyabatuma okulya obutaala era esabye Kkooti Ejulirwamu yeetegereze obujulizi eragire Nabikkolo addemu okuggalirwa.\nNakungu ne Jadeni abaasingisibwa omusango nabo baajulira nga bayita mu munnamateeka Ladislaus Rwakafuzi nga bawakanya eky’okusingisibwa omusango.\nOwapoliisi attiddwa mu kikwekweto ky'okukwata ababbi e Nansana


Bukedde Online - Poliisi eremeddwa okutwala fayiro y'omusango gwa Kaweesi mu kkooti\nPoliisi eremeddwa okutwala fayiro y'omusango gwa Kaweesi mu kkooti\nOmuyizi alumirizza omusajja okumuwamba n'amuggyirayo ejjambiya\nAbattakisi beegugunze olw'okuggala oluguud...\nAdded 20th September 2019\nPOLIISI eremeddwa okutwala fayiro eriko omusango gw’okutemula eyali omwogezi wa poliisi, Andrew Felix Kaweesi mu kkooti esalewo okujja omusango ku basibe 14 abaasigala mu kkooti e Nakawa.\nAbali ku musango gw’okutemula eyali omwogezi wa poliisi Andrew Felix Kaweesi nga bali mu kaguli ka kkooti e Nakawa.\nBya EDWARD LUYIMBAZI\nPOLIISI eremeddwa okutwala fayiro eriko omusango gw'okutemula eyali omwogezi wa poliisi, Andrew Felix Kaweesi mu kkooti esalewo okujja omusango ku basibe 14 abaasigala mu kkooti e Nakawa.\nBino byogeddwa omuwaabi wa gavumenti, Hanifah Kasana omusango guno bwe gubadde guzzeemu okusomwa mu kkooti y'omulamuzi Ponsiano Odwori. Kasana yagambye nti fayiro okuli omusango guno tebannagireeta ng'ekyali ku poliisi bw'atyo n'asaba kkooti egwongereyo.\nOmulamuzi Odwori awulirizza okusaba kwa Kasana era n'agwongerayo okutuusa nga November 7, 2019 nga bwe bakyalinda fayiro yaagwo okuleetebwa.\nWabula Kasana aguli mu mitambo abadde tagumanyi ng'omulamuzi Odwori yagumutegeezezza. Kino kibaddewo oluvannyuma lw'okubeera nga fayiro yakyusiddwa okuva ew'omuwaabi wa gavumenti Christine Apolot n'ezzibwa ewuwe nga mupya gy'ali.\nBalooya abali mu musango guno abakulemberwa Anthony Wameli baali baasaba kkooti egugobe oba egusindike mu kkooti etaputa Ssemateeka nga bawakanya engeri gye gwawaabwamu n'okubeera ng'oludda oluwaabi luwezezza emyaka 2 n'okusoba nga bakyanoonya obujulizi obuluma abavunaanibwa.\nKkooti ebadde erina okusalawo oba ejja omusango gw'okutemula Kaweesi ku bantu 14 abaasigala ku kkooti ey'e Nakawa. Tekisobose kubanga fayiro yaagwo ebadde ekyali ku poliisi kyokka nga bulijjo bagirinda okuva ku kkooti enkulu e Kololo gye yasindikibwa okuwulira okweyimirirwa kw'abasibe munaana abaali bakyali mu kkomera e Luzira ku musango gw'okutemula Kaweesi.\nAbantu abakyali mu kkooti e Nakawa kuliko Abubaker Ntende, Osman Mohammed, Ibrahim Kissa, Abdul Majid Ojegere, Hassan Tumusiime, Saudah Ayub,Asuman Mugoya, Hamidu Magambo,Swalley Damulira, Ahmada Shaban Senfuka, Umar Maganda, Sinaani Hibwagi, Ali Mugoya ne Abdurah Kalla.\nN'omusango gw'okukkiriza okubeera mu kibinja ky'abayeekera ba ADF ogwaggulwa ku bamu ku bantu bano nagwo gwongezeddwaayo okutuusa nga November 7, 2019 oluvannyuma lwa fayiro yaagwo okubeera nga nayo ekyali ku poliisi okusinziira ku Kasana.\nEyali minisita Kabafunzaki obujulizi bwa vidiyo n'amaloboozi bumutabudde\nEyakukulidde omulambo g'omwana mu kibookisi asimattuse okugajambulwa abatuuze


Bukedde Online - Kati tukuba bbulooka okwebeezaawo\nNamayanja asabye Dr. Nankindu okutumbula...\nAmazzi nga gajjudde ku Lufuka ku Life Church oluvannyuma lw’enkuba okutonnya.kati tuli bakugu mu mulimu gwaffe. Buli bbulooka eyidde tugitunda 180 nga bwe tukuba bbulooka okugezza 15,000 ne tuzitunda ssente ezivaamu tusooka ne tutoolako kapito ow’okugula enku n’ebintu ebiala ebikozesebwa ng’okwongera ku butiba n’ebirala.\nEzisigaddewo tuzigabana kyenkanyi buli mukyala asobola okufuna 400,000/- oba 500,000/- okusinziira ku ssente ezibaawo nga kino tukikola oluvannyuma lw’omwezi. Tusobodde okukwata ku bakyala bannaffe ne tubayigiriza era n’abalala tubaaniriza. Mu kibiina kyaffe tulinamu abawala abato okuva ku myaka 20 ssaako abakazi abakulu naye ffenna tussa kimu. Mu kirombe gye tukubira bbulooka tupangisaayo nga buli mwezi tusasula 60,000/-\nEttaka erikuba bbulooka tulitema ne tulibikka okumala wiiki nnamba ne tulyoka tutandikaokufulumya bbulooka. Bbulooka ng’emaze okukubwa omusana bwe gubeera omungi enkeera tuzisitula ne tuzibikka ebisubi zireme kwatika, naye okw’enkuba kiyinza okutwala ennaku esatu nga tetunnazibikka.\nAbantu bataano nga kye bakola bakyagala mu wiiki bbiri oba ssatu baba bakubye bbulooka 10,000. Mu wiiki eyookuna mubeera musobola okupanga tanuulu ne mugookya. Bwe mukumamu omuliro ku ssaawa 12 akawungeezi, enkeera ku ssaawa mukaaga ez’emisana zibeera ziyidde, awo oziwaamu ennatu ssatu okuwola nga mujjula.\n1 Okwewala olugambo n’okugeya.\n6 Tulina akakiiko akalabirira enkola y’emirimu ku buli mmemba.\n7 Tulina n’olukiiko olutufuga ffenna.\n2 Mu biseera by’enkuba tuyisibwa bubi kuba bbulooka ziba tezisobola kukala mu budde, ezimu zoonooneka ne tujulira kuddamu kukuba ndala. 3 Waliwo bbulooka lwe zitusiriirako ne tufiirwa.\n4 Ssente si za buli lunaku, waliwo lw’obeera n’ekyetaago naye nga mulina kulinda kutunda bbulooka.\nAKATAL E Akatale ka bbulooka tukalina era bakasitoma bangi nga be basinze n’okutwagazisa omulimu guno kuba tanuulu ng’eyidde temalaawo wiiki nga tebannazigula.


Bukedde Online - FDC bavuddeyo ngalo nsa mu kulonda ababaka ba East Afrika\nFDC bavuddeyo ngalo nsa mu kulonda ababaka ba East Afrika\nMufube nnyo okusabira eggwanga mu budde bw'ekisiibo-Rev.Bony Matovu\nGavumenti ewadde bannayuganda essuubi ku k...\nOKULONDA kw’ababaka ba Palamenti ya East Afrika kunyize ekibiina kya FDC ebitoliro, oluvannyuma lw’ababaka be baasimbawo okuyisibwa obubi mu kulonda okwabaddewo eggulo ku Palamenti.\nMunnakibiina kya FDC, Ingrid Turinawe kata ababaka ba Palamenti bamulemese okusaba akalulu k’obubaka bwa Palamenti ya East Afrika, bwe baasituse nga bakutte ebipande ebimulumiriza nga bwe yabavvoola ng’abavuma.\nSipiika Rebecca Kadaga olwabadde okulangirira nti Turinawe y’addako okwogera, ababaka ne baggyayo ebipande obwedda bye bakukulidde okuli obubaka obw’enjawulo obulaga nga bwe batawagira Turinawe. Ebipande obwedda bisoma obubaka obw’enjawulo okuli; “No vote from pigs”, “have pigs ever vote?”, “no pigs”.\nAbabaka obwedda balumiriza Turinawe nga bwe yabayita obubizzi. Kuno kwe baagasse n’ennyimba eziraga nga bwe bagaanyi okumulonda.\nAbabaka okwabadde Muhamad Nsereko (Kampala Central), Patrick Nsamba (Kassanda South), Hatwib Katooto (Katerera County) bazze mu maaso ga Turinawe ne batandika okumuleekaanira okumulemesa okwogera.\nAbaserikale ba Palamenti baawaliriziddwa okudda mu maaso ga Turinawe nga balaba ababaka baswakidde baagala kumugajambula.\nMubarak Munyagwa (Kawempe South), Moses Kasibante (Lubaga North) ne Allan Sewanyana baagezezzaako okulaga obuwagizi eri Turinawe, kyokka ne babasinga amaanyi.\nSewanyana yabuzeeko katono okwambalagana ne Katooto ng’amulagira yeeyongereyo era nga ne Kasibante kata bimubugume ne Nsamba.\nEddakiika omusanvu obwedda eziweebwa buli mubaka zaaweddeko nga Turinawe tayogedde ekyawalirizza sipiika okumwongera eddakiika endala.\nKyokka wadde oluvannyuma yasobodde okwogera, kyokka ababaka naddala aba NRM obwedda bayisaamu amaloboozi nga bayimba nti; “twamugaanyi kubanga yeeyisa bubi”.\nFlorence Ibi Ekwawu, omulala eyabadde asimbiddwaawo FDC, ye yagezezzaako okulaga amaanyi era ababaka abamu omuli n’aba NRM baamukubidde engalo ng’ayogera. Kyokka mu kwogera kwe teyayogedde nga bw’ava mu FDC.\nYategeezezza nga bw’asanyuse okusaba akalulu ku mulembe gwa sipiika omukazi, akulira oludda oluvuganya gavumenti omukazi (Winnie Kiiza), Ssabawandiisi wa NRM nga mukazi (Justine Kasule Lumumba) kyokka bangi baagaanye okumatizibwa bye yabadde abagamba.\nAbabaka abava mu kibiina kya NRM be baasinze okunyumirwa okulonda anti okuviira ddala mu kusaba obululu baafunye okwanirizibwa okw’amaanyi.\nBano kwabaddeko; Rose Akol, Paul Musamali, Mary Mugyenyi, Dennis Namara, Mathias Kasamba, ne George Stephen Odongo.\nFred Mukasa Mbidde owa DP ye yasinze okufuna obuwagizi okuva mu babaka, kuba aba NRM kumpi bonna awamu n’ababaka b’oludda oluvuganya bonna baamukubidde emizira okuva lwe yatandise okusaba akalulu.\nMu baavuganyizza nga tebalina ludda, Susan Nakawuki abadde omubaka wa Palamenti ya East Africa ye yasinze okufuna obuwagizi. Ababaka ba NRM obwedda be batambuza obupapula bwe nga bwe bakuyega bannaabwe okumulonda.\nOpoka Okumu owa UPC mu kaweefube w’okuwangula emitima gy’aba NRM abasinga obungi mu Palamenti, obwedda awanise ekibatu, nga ke kabonero ka UPC n’ekigalo kya NRM.\nAba NRM baamwanirizza mu ssanyu. Kyategeezeddwa nga bwe waliwo enzikiriziganya eyabadde etuukiddwaako wakati w’ababaka ba NRM ku kafubo ke baabaddemu, abasinga ne basalawo okuzzaayo ababaka abasatu abaabadde mu Palamenti ya East Afrika okuli; Mukasa Mbidde, Opoka Okumu ne Susan Nakawuki.\nKuno kwe baabadde balina okugatta abaabwe omukaaga be baasunsulamu.\nAbantu 47 be baavuganyizza mu kulonda okwabaddemu ebbugumu, 37 be baavuganyizza nga tebalina kibiina. Mariam Nalubega eyali omubaka wa Butambala y’omu ku baavuganyizza.\nBenson Ogwal Obua yasesezza ababaka ng’abasaba obululu bwe yabategeezezza nga bw’azze abasabira waakiri emirundi ebiri mu wiiki ng’ayagala babeere bulungi.\nYagambye nti abadde afuba okulaba ng’ayatula buli linnya lya mubaka mu lwatu!\nObuwanguzi bwa NRM omukaaga bwabadde busuubirwa kuba be basinga obungi mu Palamenti.\nN’okwa Mukasa Mbidde, Susan Nakawuki ne Opoko Okumu kwabadde kusuubirwa kuba ababaka ba NRM abasinga obwedda balaga nti baasazeewo nga bwe batagenda kukyusaamu.\nAba FDC baavudde ku Palamenti nga bawotofu oluvannyuma lw’ebyavudde mu kulonda okubayisa obubi.\nBrig. Kasirye Ggwanga akubye ku matu!\nAbabaka batabukidde ssentebe w'akakiiko lwa kyekubira\nGgwanga agugumbudde poliisi ne minisita Nantaba\nMulindwa yalwawo okulonda Mujib Kasule